


झानपीठ-प्रन्थाधार 
“लाणं फ्यालय” 
छफथ[-० 
(१ ) मैझे हाकोसे पुस्तकको स्पर्श भ कीजिये | जिश्दुपर कागज 
. जहा कीजिये । 
(२ ) पश्चे समहार कर उसटिये । भूकका प्रथोग न कीजिये । 


(३ ) सिक्ञाभीके किये पश्ने थे मोड़िये, भ कोई मोटी चीज़ रखिये। 
कपताज़का हुकड़ा काफ़ी है । 


(४ ) हाखियोंपर विज्ञान भ बनाइये, त कुछ किखिये | 
(५ ) झुकी पुस्तक डकटकर व रखिये, भ दोहरी करके पढ़िये 


( ९ ) दुसककों समदपर अदश्य कोटा दीजिये । 
ह ५जुचादें ऋामअनभी है, इचकी विवय फोजिये' 


प्रकाशकीय 


श्रीमती रमादेवी जन शास्त्री, न्यायतीर्थ, साहित्यरत्न जैन महिला 
समाज में श्रपना विशेष स्थान रखती हैं । भगवान महावीर पर श्ननेकों 
जीवन चरित्र लिखे गये किन्तु प्रस्तुत पुस्तिका अपने ढंग की निराली 
है | विदृषी लेखिका ने जीवन चरित्र के उस समय का अच्छा इतिबृत 
दिया है जिस समय भगवान महावीर ने इस भारत वसुन्धरा को सुशो- 
भित किया था। उन्होंने उस समय के महिला समाज की स्थिति पर भी 
प्रकाश डाला है। लिखती भी क्यों नहीं, वे स्वयं भी एक स॒बोध 
महिला हैं । 


दिगम्बर ग्रौर र्वेताम्बर जन समाज में कई स्थलों पर महावीर के 
जीवन सम्बन्धी कुछ मतभेद हें किन्तु रमा देवी ने उन विवादास्पद 
विषय लीं को छोड़कर केवल जीवनोपयोगी घटनाओं और भिद्धान्तों को ही 

महत्व दिया है । 
हमें आशा है कि वे श्रन्य निबन्ध लिखकर ग्रहिसा मन्दिर को 


ग्रवर 7र देंगी कि हम उनके और भी प्रकाशन जनता के सामने प्रस्तत 
कर सके । 


समपरा 


दिल्‍ली के यशस्वी ग्रनुभवी 
्य के 
राजवेद श्रीमान्‌ लाला महावीरप्रसाद जी जेन 
(मालिक फर्म-राजवेद्य श्री शोतलप्रसाद एण्ड सन्‍्स, दिल्‍ली ) 
जिन्होंने मुझे आरोग्य प्रदानकर नव जीवन दान दिया, 
के 
कर-कमलों में 
श्रद्धा के साथ 
समर्पित 


“-- रमा! 


भगवान्‌ महावीर 


वे महा प्रभु, विश्व के विभु, सत्य के अवतार थे । 

वे जगत की चेतना के, नियम के संसार थे ॥ 
वे अहिसा विश्व समता, दया विद्या धाम थे । 

वे सुकबि की कल्पना से मख्जु मृदु भ्रभिराम थे॥ 

विभव के धन, सुधा के धन स्वर्ग साधन को प्रणाम । 
गृही के जप, साधु के तप, सुख विटप 'जिन को प्रणाम॥।। 
आधि-व्याधि उपाधि के, सब दोष हर शरद्भूर प्रणाम । 
बुद्धि के बल बुद्ध केवल, भक्त के मलहर प्रणाम ॥ 
(श्री उदय शद्भूर भट्ट) 


महावीर जसे मौन सेवा-ब्रतो थे; वेटे ही एक महान 
विचारक, सफल प्रचारक, उग्र क्रान्तिकारी, प्रव॒द्ध बुद्धिवादी, 
महा महिम-विभूति-शाली एवं विश्व-शान्ति के ग्रग्न दृत भी थे। 
त्रस्त जनता को शान्ति सन्देश देने, दुखातुरों को नत्राण देने, 
वे उस समय आये जब वववंर दानवता के पज्जे में फेंसी मान- 
बता त्राणा के लिये कराह रही थी ! प्राण के लिये छुटपटा 
रही थी !! जीवनदान के लिये आशाभरी दृष्टि लिये कोने में 
बिलख रही थी !!! 


कारण ? राजनंतिक, आथिक और शैक्षिक स्थिति के 
सम होने पर भी सामाजिक, धामिक स्थिति विषम हो चुकी 
थी ! मानव मानवता भूल चुके थे !' धर्म के नाम पर मानव 
का मूल्य मूक बराबर तथा मृक प्राणी का मूल्य मिट्टी प्रस्तर 
बराबर भी न रह गया था ! परिस्थिति को सत्यालोक में 
परखने का प्रयत्न कीजिये । 


महावीर की समकालीन स्थिति 


राष्ट्र, देश, धर्म या व्यक्ति की उन्नति अवनति में सामयिक 
परिस्थितियों का महत्व पूर्णा योग रहता है इसलिये उनका 
प्रमाशित परिचय प्राप्त करते समय तात्कालिक परिस्थितियों 
का भ्रनुशीलन झ्रावश्यक हो जाता है। भगवान्‌ महावीर के 
प्रभावक व्यक्तित्व को १. राजनैतिक, २. शैक्षिक, ३. श्राथिक, 
४. सामाजिक एवं ५. धामिक परिस्थितियों के दर्पण में इस 
तरह प्रतिबिम्बित देखिये । 


एजनेतिक स्थिति 


गरातन्त्र प्रणाली पूर्व विकसित रूप में न थी किन्तु जितने 
गणातन्त्र थे वे अत्यन्त समृद्ध और बलशाली थे। संघों के 
संगठन में लिच्छवि-संघ विशेष प्रभावक एवं महत्त्वशील था। 
मगध का साम्राज्य भी अति विस्तृत एवं प्रभावशाली था 
परन्तु दोनों के पारस्परिक सहयोगी अब एक दूसरे के बीच 
मित्रता की कड़ियों को जोड़े हुए थे । लिच्छवि संघ के राजा 
सिद्धार्थ का इसी तरह का मंत्री सम्बन्ध सभी राज्यों से था । 


ब्‌ 


उनकी महारानी त्रिशला वेशाली के राजा चेटक कौ पुत्री 
थीं। कोशाम्बी के राजा शतानीक, हेरकच्छ के राजा दशरथ, 
रोरुक नगर के अ्रधिपति उदयन, गंधार नरेश सात्यक, चम्पा 
नरेश दधिवाहन ओर राजगृह नगर के राजा श्रेणिक सिद्धार्थ 
के साहू भाई थे । इस तरह सिद्धार्थ का बहुत से राजवंशों के 
साथ मंत्री भाव पूर्ण, ग्रात्मीयता पूरक सच्चा सम्बन्ध था। 
सिद्धाथ नाथ-वंश के श्रेष्ठ क्षत्रिय थे, उन्होंने श्रपनी शासन 
प्रणाली में बहुत कुछ सुधार किये थे । उनकी शासन प्रणाली 
में बहुमत की मुख्यता थी । इस तरह पाश्व॑वर्त्ती राज्यों से 
निकट का सम्बन्ध, शासन प्रणाली में बहुमत की प्रधानता 
और सिद्धाथ की शासन कला कुशलता आदि ऐसे कारण थे 
जिनसे उनके राज्य में सर्वत्र सुख-शान्ति-समृद्धि के गीत गातीं 
किशो र कृषक बालिकाग्रों को देखकर अन्य-देशीय-दशंक शासकों 
के हृदय-पटल पर सिद्धाथ की श्रद्धा मुद्रा अ्रद्धित हो जाती थी । 


आधिक स्थिति 

सुजला, सुफला, मलयज गीतला, सस्य-श्यामला भारत 
भूमि पर--लहलहाते खेतों पर अल्हड़ गीत गातो कृषक कुमारियों 
का कूर्दन खेलन ही बता देता था--“वहां न कोई दास है ; 
न दासी, न मजदूर है न मजदूरिन । खेती का मुख्य व्यवसाय, 
शिल्प का साम्राज्य तथा चीन, लड्भा, फारस जसे देशों से व्यापार 
था। समृद्धि के कारण वापी-कृप, तड़ाग, स्नानागार एवं 
कलामय निकेतन जनसाधारण की भोग्य वस्तु थे। श्रन्याय- 
ग्रत्याचार, चोरी जंसे पापाचार उस समय न थे। सादगी के 


डे 


साम्राज्य में विलासता का वास न था, सरल स्वभावी श्रमिकों 
के जीवन में प्रालस्य का श्रावास न था। 


शेक्षिक स्थिति 


शिक्षा सम्बन्धी स्थिति भी राजनतिक स्थिति की तरह 
पूर्णा सन्‍तोष एवं गौरव पूर्ण थी। भले ही श्राज जैसे विश्व 
विद्यालय उस समय न थे फिर भी तात्कालिक भारत को शिक्षा 
क्षेत्र में विश्व गुरु और बिहार को उसका नेता बनने का सौभाग्य 
प्राप्त था। इसी परम्परा में एक समय वह था जब भगवान्‌ 
महावीर के प्रथम गशाधर गौतम स्वामी नालन्दा में सेकड़ों 
छात्रों को ओऔदाये भाव से ज्ञान-दान देते थे। वे उन दिनों 
बिहार के प्रतिभा सम्पन्न विद्वानों के गुरु थे । उनके दाशेनिक 
बृद्धिबल का परिचय जन शास्त्रों में स्पप्ट मिलता है। समाज 
स्वयं छात्रों की सम्पूर्ण व्यवस्था उत्साहपू्वक करता था । 
शिक्षा गुरुऔर समाज में पूर्णोतपा सहयोग भावना व्याप्त 
थी । और इसी प्रभावक परम्परा के कारण ग्रुप्तकाल में एक 
समय वह भी आया कि नालन्दा विश्व विद्यालय जैसी सुप्रसिद्ध 
संस्था स्थापित हुई जिसमें १५०० उपाध्याय विद्यादान देते थे । 
देश विदेश के शभ्रज्ञानातप तप्त विद्यार्थी इसी ज्ञान कल्पतरु की 
सुखद छाया में सरस्वती प्रदत्त विविध-विद्या-सुधा का पान कर 
श्रपने को संतृप्त समझ सुख शान्ति का अनुभव किया करते थे। 
इस प्रान्त में भगवान्‌ महावोर और जन धर्म की प्रभावपूर्णं 
पर्याप्त मान्यता थी । 


सामाजिक स्थिति 


ईस्वी पूर्व छठी शती की भारतीय सामाजिक स्थिति विषम 
थी । समाज पर उन लोगों का आधिपत्य था जो रूढ़ि-जन्य 
क्रियाओ्रों के कट्टर पक्षपाती थे । गणराज्य होते हुए भी समाज 
के किसी भी प्रकार के निर्णाय में पण्डितों की राय भ्रपेक्षित थी । 
पोथियों के अक्षरों पर समाज का विकास निर्भर था, अनुभव 
को कोई स्थान न था। नारी और शुद्रों का सामाजिक जीवन 
बड़ा कष्टप्रद था | नारी के अधिकार सीमित थे । वह वेद का 
पारायण न कर सकती थी । स्वारथियों की इच्छाओ्रों पर उन 
का सामाजिक अस्तित्व था। अ्न्धविश्वास सुजित धामिक 
भावनाओं ने समाज को पंग्रु बना दिया था । 


यह देखा गया है कि मानव जाति की किसी भी प्रकार 
की उन्नति के लिये सामाजिक संगठन वाञुछनीय है। समाज 
जितना हृढ़, स्थिर और निर्दोष होगा वह राष्ट्र उतना ही उन्नत 
होगा । समाज के उचित विकास पर ही सांस्कृतिक विकास अव- 
लम्बित है। दूषित समाज से उन्नति की ग्राशा व्यर्थ है। 
भगवान्‌ महावीर के समय के समाज की दशा पर प्रकाश डालने 
वाले स्वतन्त्र ग्रन्थ भले हो न मिलते हों पर तत्कालीन साहित्य 
में पाये जाने वाले समाज में साम्राज्यवाद पोषक बिचारधारा 
पनपती जा रही थी । व्यक्ति स्वानन्त्र्य का सिद्धान्त नाममात्र 
को रह गय। था। ग्रुण पूजा का स्थान ब्यक्ति पूजा ने ले 
लिया था । 

सामाजिक परिस्थिति तथा व्यक्तियों की मनःस्थिति के 

संघ में विभिन्‍न ध्येय और वाद जन्मते हैं, पनपते है। सामा- 
जिक स्थिति अ्रगर बहुत ही जड़ या जटिल हो चुकी हो तो 
प्रशान्त मानव-मन अशान्त होने पर क्रान्ति के लिये तयार हो 
जाता है । क्रान्ति से अनेक आन्दोलनों की, संघर्षों की परम्परा 
प्रारम्भ हो जाती है । उस समय यही हुआ भी । 


बौद्धिक जागरण से, धामिक क्रान्ति से कुछ जनता को 
उज्जवल भविष्य निर्माण का शुभावसर मिला, तो कुछ जनता 
ने उसे अपनी स्वार्थ-साधना का साधक भी बनाया। समाज 
की स्वतन्त्र स्थिति पर धामिक परतन्त्रता का भारी भार लाद 
कर चेतन्य समाज को मुर्दा बना दिया । 


धामिक वातावरण से सम्बन्धित होने के कारणा सामाजिक 
स्थिति जटिल हो चुकी थी, धामिक युग की छाप समाज पर 
पड़े बिना कंसे रह सकतो थी ? वेदिक एवं श्रमगा संस्कृति के 
बीच धामिक मान्यताओं की खाई ने प्रशान्त और प्रभावपूर्ण 
संयर्ष के अपने दो किनारों से संस्कृति की लोल लहरियों को 
समय-समय पर एक दूसरे से टकराने वाला बना दिया । धामिक 
स्थिति श्रत्यन्त उलभ गई, साथ ही सामाजिक स्थिति को भी 
उलभा ले गई ! स्त्रियों और श्ुद्रों को धर्माराधन के अधिकारों 
से भी बड्चित कर दिया गया !! जातिभेद, वर्शाभेद जटिल 
हो चले, श्रन्याय के अन्धकार में पड़ो समाज की आत्मा न्याय 
के प्रकाश के लिये चिल्ला उठी--“विषमता का नाश हो, 
समता का साम्राज्य हो । परन्तु फिर दबा दिये गये ' 


धार्मिक स्थिति 

श्रमणा संस्कृति ने जहाँ जनता के प्रत्येक जीवन व्यवहार 
को सव्वंतन्त्र स्वतन्त्र (स्वच्छन्द नहीं) रखा वहां वेदिक संस्कृति 
ने जनता के प्रत्येक जीवन व्यवहार को बाह्य विधि-विधानों से 
ऐसा जकड़ा कि वेदमंत्रों या ऋचाग्नों के गान के बिना सोना- 
उठना, खाना-पीना, नहाना-धोना भी दुष्कर हो गया ! कुशल 
इतने ही से न थी; धर्म के नाम पर कऋर-कुटिल विधि-विधानों 
और अमर्यादित आड़म्बरों ने मानव जीवन के स्वर्ग को नरक 
से बदतर बना दिया था ! नर राक्षसों ने मृक पशु-पक्षी, और 
निर्बल नर-नारियों के अश्वमेध नरमेध यज्ञ रचाकर अपनी 
स्वर्गारोहण कल्पना को सक्रिय करना प्रारम्भ किया ! धर्म 
दूकानों में बिकने वाली वस्तु बन गया ! स्वर्ग के टिकिट बांटने 
वाला, अपने ग्रापको सर्वोच्च कहने वाला, तथा कथित एक 
वर्णाभिमानी वर्ग रह गया । वह चाहे सदाचारी-ग्रसदाचारी, 
परिडत-मूर्ख, विवेकी-भ्रविवेकी, सुजन-दुर्जंन कंसा भी हो कोई 
पूछने वाला नहीं, उन्हें सन्तुष्ट किया कि सर्वार्थ सिद्धि होने में 
देर नहीं लगती थी ! इस तरह ईश्वर और धर्म के नाम पर 
जनता की मानसिक, अध्यात्मिक एवं सामाजिक कल्याण 
कोकिला को वाह्य विधि-विधान और ग्मर्यादित आडम्बर 
शलाका निर्मित दासता के पिजड़े में बन्द कर दिया गया ! 


धार्मिक क्रान्ति का युगारम्भ 
बौद्धिक, नंतिक, सामाजिक एवं धामिक स्वतन्त्रता के लिए 
जहां उस परतन्त्र कोकिला ने फड़फड़ाना प्रारम्भ किया कि 


हक 


धामिक क्रान्ति का युगारम्भ हुआ । परिस्थिति यहाँ तक विषम 
हुई कि तेईसवें तीथथंड्रार भगवान्‌ श्री पाइवेनाथ के निर्वाण 
परचातू, श्राज से लगभग ढाई हजार वर्ष पूर्व अनेक मत मता- 
न्तर प्रचलित हुए, लोग भोले प्राणियों को अपनी ओर, अपने 
धर्म की ओर आकपित करने का प्रयत्न करने लगे | स्वार्थी 
धर्माचायं अपनी स्वार्थ-साधना के लिए धर्म के नाम पर निरप- 
राध मूक प्राणियों को यज्ञ बलिवेदियों में जीवित जला देना 
स्वर्ग मोक्ष का सीधा मार्ग बतलाने लगे। घृ घ्वृू कर जलने 
वाली यज्ञ बलिवेदियों की ज्वलन्त ज्वाला से एक करुण चीत्कार 
सुनाई पड़ने लगा । 


लोगों को प्रतीत हुआ जसे प्रकृति श्राश्वासन दे रही हो- 

“दुखातुर प्राणियों ! धर्य रखो । सृष्टि का क्रम जनता की 
ग्रावश्यकतानुसार परिवर्तित हुआ करता है। ग्रीष्म की संतप्त 
लोल लपटों से व्याकुल मानवों को शान्ति देने के लिये सुन्दर 
इ्यामल बादल घिर ग्राते हैं, वर्षा ऋतु आती है तो वर्षा से 
ऊबने वालों को बाल दिनकर की दिव्य किरणों से अन्तस्तल 
को श्रनुरञझ्जित करती हुई झौर चमकते चारु-चन्द्र की शीतल 
सुखद किररों से अ्रमृत बरसाती हुई श्रानन्ददायिनो शरद्‌ ऋतु 
भी आती है । जब उससे भी लोग सन्तुष्ट नहीं होते तब शरद्‌ 
के बाद हेमन्त, हेमनत के बाद शिशिर और शिशिर के बाद 
ऋतुराज वसन्‍्त आ्राकर लोगों को आआनन्दित करते हैं । 


“संसार सागर जब कभी भी हिसा और भूठ की लहरों में 
डुबोकर दुनिया को अपने अन्तस्तल में रखना चाहता है, अन्याय 


पद 


अ्रत्याचार की झ्ांधी जब विश्वशान्ति के भण्डे को उखाड़ कर 
फेंक देना चाहती है, शोषण, ताड़न और उत्पीड़न की काली 
घटाए जब विश्व को तमाच्छुन्न कर ढक देना चाहती हैं, तब 
कोई महा मानव दुनिया के रड्रमझच पर आकर ग्रहिसा सत्य 
को प्रखर रवि-रश्मियों से उन लहरों को सोख लेता है, न्याय 
नीति के पव॑त-पहाड़ों की दीवार से उस भयडू.र प्रलयड्धूर 
ग्रांधघो को रोक देता है और पोषक सन्तोषक उदारबृत्ति की 
दिव्य-द्य ति से विश्व को सत्य का प्रकाश देकर सुख शान्ति का 
सन्देश सुनाता है । विकलता झौर विप्लव शांत हो जाते हैं । 

“दुष्टों का दमन करने के लिये महात्मात्रों का जन्म 
ग्रनादि सिद्ध है । 


भगवान्‌ महावीर का थादर्श जीवन 


जन्मोत्सव 


वाणी सत्य हुई, मनोकामना पूर्णों हुई । ऊपा की सुनहली 
किरणों के साथ विश्व जननी माँ नत्रिशला प्राची के गर्भ से 
दिव्यद्य ति भगवान्‌ महावीर दिवाकर उदित हुए | तात्कालिक 
भारत के महत्वपूर्ण गणातन्त्र वेशाली के उपनगर कुरड पुर में 
राजा सिद्धार्थ की शुश्र सुधा धवलित सौध पंक्ति के साथ भार- 
तीय भव्य वसुन्धरा जगमगा उठी । मछड्ठल दुन्दुभि की मधुर 
ध्वनि, तोरणा द्वारों की सुन्दरता, दोपकों की दिवाली, सर्वत्र 
आनन्द की लहरें लहरा रही थीं। ग्रधोन्मिषित फूल कलियों पर 
भेँवरों का गुन-गुन गान, धीरे-धीरे बहने वाली पहाड़ी नदियों 


& 


का तल्‍लीनतामय कल-कल निनाद, वसन्‍्त की सुरभित समीर, 
झ्ौर कोकिल की कूह-कुह ध्वनि जन्मोत्सव में अपना अनुपम 
हर्षोल्लास सा व्यक्त कर रही थी । 

राजा सिद्धार्थ का राज्य उस समय वारिज्य-व्यवसाय के 
के द्वारा अत्यन्त उन्नत था । सिद्धार्थ की शूरवीरता में उनकी 
गम्भी रता 'सोने में सुगन्धि थी। उनकी दया को देखकर तो 
लोग उन्हें दया का चलता-फिरता समुद्र कहा करते थे। 

वेशाली गणतन्त्र था, उसकी शक्ति जनता थी। उसके 
द्वारा उसका शासन होता था ग्रत: वंशाली गणातन्त्र एवं उसकी 
प्रजा की शक्ति सब तरह सुहृढ़ और समृद्ध थी | ईस्वी सन्‌ के 
५६६ वर्ष पूर्व चेत्र शुक्ला त्रयोदशी (१३) की पावन वेला में 
इन्हीं सिद्धार्थ की प्रियपत्नी त्रिशला के गर्भ से भगवान्‌ महावीर 
स्वामी का जन्म हुआा । 


वीर बालक 


राज परिवार के बीच दोयज चन्द्र के समान बढ़ते हुए 
कुमार महावीर अपनी षोडश कलाझ्रों से संसार को चमत्क़ृत 
करते हुए विद्याभ्यास में निपुण और ग्नेक कलाग्रों के पार- 
गामी हो गये । वीरता और साहस के ग्रनन्य आश्रय महावीर 
एक बार अपने साथियों के साथ पुष्पोद्यान में जिस वृक्ष पर 
क्रीड़ा कर रहे थे उसी पर एक अजगर झा लिपटा । फुफका रते 
हुए भ्रजगर को देखकर साथी नौ दो ग्यारह हो गये परन्तु 
वीर बालक महावीर नागराज के साथ क्रीड़ा करने लगे । इसी 
तरह नगर में उपद्रव मचाने वाले एक मदोनन्‍्मत्त हाथी को पकड़ 

कर उन्होंने उसका मान-मर्देन कर ही छोड़ा । ऐसी ही और 
भी अनेक घटनाएं इनके सम्बन्ध में पाई जाती हैं जिनसे इनका 
नाम 'महावीर पड़ा । 


आदश गृह त्यागी 


बाल जीवन के बाद युवाजीवन प्रारम्भ हुम्ना । सुन्दरता 
की अ्रधखिली कली नवयौवन की मादकता के सुरभित समीर 
को पाकर विकसित हो उठी । जसे-जसे युवावस्था बढ़ती गई, 
छाया की तरह सहचारी व्यवहार-कुशलता, वीरता, सौम्यता, 
बिचा र-गम्भी रता, सुशीलता एवं दया-दाक्षिर्यादि ग्रुण भी 
उसी क्रम से बढ़ते गये। वे जब किसी दीन दुखी को देखते 
उसका दुख दूर किये बिना उन्हें चेन नहीं पड़ता था। इनके 
दयामगी पुराय प्रेम का प्रवाह विश्व के प्राणियों की जान्ति के 
लिये प्रवाहित होता था । जहां देखो कुमार महावीर की कीति 
गाथाएं सुनाई पड़ती थीं परन्तु इससे उन्हें अपने गौरव का गर्व 
कभी नहीं हुआ । 


शरीर में योवन का साम्राज्य था, किन्तु उनके हृदय में 
लालसा या विषयवासना की किडिवत भी कालिमा नहीं लगने 
पाई । युवावस्था को पाकर भी भौतिक भोगों की, मायावी 
दुनिया के बन्धनों की श्वद्धला उन्हें कभी बांध नहीं पाई !' 
गम्भीर चिन्तन में सदा सजग रह सोचा करते-- 


“मैं दुखों से कंसे बचा रह सकता हूं ? अविनाशी, चिर- 
स्थामी सुख कंसे प्राप्त हो सकेंगे ? त्रस्त संसार को कंसे सन्मार्ग 

दिखा सकंगा ? वह कौन-सा शुभ दिन होगा जब संसार सुख 
शान्ति के गीत गाता दिखाई देगा ?” 

“जिस विषय-वासना को लोग सुखकारी समभते हैं वह मृग 
मरीचिका है, जिस लक्ष्मी को लोग सुख-साधक स्थायी सामग्री 
समभते हैं वह बिजली की तरह अस्थिर है। एक क्षण में नाश 
हो जाने वाली है ! कितने भोले हैं संसार के मानव ? सच्चे सुख 
का मार्ग भूल चुके हैं, अधर्म को ही धर्म समझ बेठे हैं। सामा- 
जिक क्षेत्र भी विषमता के विष से विषाक्त हो चुका है , जो 
कभी गृह देवियां थीं, समाज में भ्राज उनका कोई गस्तित्व 
नहीं है । मानव मानव को दास बनाये हुए है, कझु्चन और 
कामिनी जंसी तुच्छ वस्तुओं के लिये अमूल्य जीवन रत्न को 
दाव पर लगाये हुए हैं।'' 

“मायावी दुनियां में में श्रब एक पल भी नहीं ठहरना 
चाहता । कानन के किसी कोने में जञान्त चित्त होकर ज्ञान 
ज्योति का श्रन्वेषण करूंगा, जिसके प्रगट होने पर सुख शान्ति 
का सुलभ पथ प्रदर्शन करूंगा । 

“अपने उहेश्य की सिद्धि के लिए मुझे साँसारिक बन्धनों 
को तोड़ना होगा, और शरीर ग्रात्मा से मोह माया का नाता 
तोड़कर शुभ कार्य का श्री गणोश करना होगा ।* 

जन्म-जात महापुरुष की विशाल भावना ने माता पिता को 
समभा दिया--- तुम्हारा पुत्र केवल तुम्हारा होकर नहीं रहेगा, 
वह तो संसार के लिए पैदा हुआ है, संसार का होकर रहेगा। 

पुत्र की विश्वोपकारी पवित्र भावना ने पिता का व्यामोह 
दूर कर दिया, सिद्धार्थ गदुगद हो कह उठें--“धन्य है आयु- 


श्र 


रमन्‌ ! झाखिर जन्मदाता उदयाचल की भ्रपेक्षा दिव्य-द्य ति से 
संसार को चमत्कृत करने वाला वह सूर्य ही प्रशंसा पात्र होता 
है | ज्ञातृ-वंश को प्रकाशित करने वाले ग्राप मेरे भी मान्य हैं। 


पिताजी पुत्र व्यामोह से मुक्त हुए कि माता मोह से व्या- 
कुल हो उठी--“मां की ममता को देखकर कुमार ने कहा मेरी 
भ्रपेक्षा मातृस्नेह उस विश्व पर अधिक होना चाहिए जो आपको 
विश्व जननी के नाम से पूजता है |" 


पुत्र की प्रभावक वाणी ने माँ की ममता पर विजय प्राप्त 
की । त्रिशला कह उठी--“यदि झ्आापका हित विश्व-हित में ही है 
तो मैं नहीं चाहती कि विश्व-हित के साथ में ग्रापके हित की 
भी वाधक बनूं । झापके स्वरूप को, झ्ापके व्यक्तित्व को श्रब में 
पहिचान सकी । श्राप मेरे पुत्र ही नहीं, आराध्य देव भी हैं । 
भ्राप जेसे पुत्ररत्न से गौरव है, जाओ्रो ! प्रसन्‍नना के साथ 
जाओरो !! संसार को कल्याणा पथ प्रदर्शन करो, मृकों को अभय 
दान दो। 

माता पिता के पाद थद्मों में युवराज भुक गये, वराग्य की 
प्रवल भावना में श्रानन्द विभोर हो उठे । मनो विकार निरोध 
के लिए, ज्ञान ज्योति के अन्वेषण के लिए, असिधारा ब्रत और 
दुधर तपश्चरण के लिए उद्यत हो गये । 
तरुण तपस्वी 

उस समय महावीर की अवस्था लगभग ३० वर्ष की थी। 
उनके घोर तपश्चरगा का उदहेइय कोई ऐहिक या पारलौकिक 
सन्‍्मान प्राप्ति न था, कोई राज्य-विजय, दिग्विजय या विश्व 

विजय भी न था; केवल सत्य सनन्‍्मान एवं आत्म विजय ही था। 
उनका विश्वास था जब तक काम-क्रोधादि, राग-द्वेयादि सारे 
विकार दूर नहीं हो जाते, सम्पूर्ण रूप से आत्म-तत्त्व की उप- 
लब्धि नहीं हो जाती तबतक न वे 'स्व' को प्राप्त कर सकते हैं 
झ्यौर न 'पर' को उपदेश देने के समर्थ अधिकारी ही हो सकते 
हैं । यही सोचकर उन्होंने दुर्धर दुस्सह तपश्चर्या भी करना 
प्रारम्भ की । 


प्राकाश से फूल बरसने लगे | बालों को घास फूस की तरह 
निर्ममता से उखाड़ फंका, वाह्माम्यन्तर परिग्रह को त्याग कर 
तरुण तपस्वी बन गये । गिरि-गह्नरों में, निजन बन प्रान्तों 
में एकाकी पर्यटन करना, दुःसह उपसर्गो के उपस्थित होने पर 
निविकार, निश्चल, ग्रचल, अडिग, प्रस्तर मूतिवत्‌ खड़े रह 
सहन करना, अ्परिचित जनता द्वारा किये गये भीषरा ग्रपमानों 
को विष घूंटवत्‌ पी जाना न केवल महावीर की उग्रतपस्या, 
निर्भय वीरता, एवं भौतिक क्षत्रियत्व का द्योतक था अपितु 
उनके अध्यात्मिक क्षात्र धर्म का परिचायक प्रबल प्रमाण भी 
था। 


ग्रीप्म का आतप, मूसलाधा र बारिस, शिशिर का भंभावात 
प्रौर मच्छर बिच्छुओं का उपदंश सहनकर प्रकृति पर 
विजय प्राप्त की । कहना होगा कि महावीर का यह जीवन 
मानवीय विकास के लिये, आत्मतत्त्व के सत्य शोध के लिए, 
एक प्रयोगशाला थी । ध्यान, अध्ययन में तल्लीन रहे । मौन 
रह कर बारह वर्ष तक घोर तपश्चरण के बाद ४२ वर्ष की 


रे 


प्रवस्था में भ्रनन्त, सर्वोत्तम, भवाधित, अविच्छिन्न, देदीप्य दिव्य 
केवलज्ञान ज्योति प्राप्त की। काम-क्रोध, लोभ-मोह, भय- 
अज्ञान जेंसे सांसारिक विकारों को 'स्वत्वः के साथ मिले हुए 
'पपरत्व' को हटा कर सचमुच आत्म-विजय प्राप्त की ज्ञान 
ज्योति से आत्मा जगमगा उठो, संसार के चराचर समस्त पदार्थ 
हस्तामलकवत्‌ एक साथ दिखने लगे । 


दिव्योपदेशक 


जगह जगह विहार कर उन्होंने दिव्योपदेश दिये । समव- 
दशररण-धर्म सभा में उन्होंने स्पष्ट कह दिया-- 

“व्यक्ति चाहे किसी भी देश, समाज, वर्णा, या जाति का 
क्यों न हो सभी को मोक्ष जाने का जन्म सिद्ध अ्रधिकार है । 
श्राध्यात्मिक क्षेत्र में छोटे बड़े का कोई भेद भाव नहीं । मेरा 
विरोध किसी व्यक्ति से नहीं व्यक्ति की उन दूषित भावनाओ्रों 
से है, जिन्होंने परम्परया शताब्दियों से मानवता को पश्ुता में 
परिणत कर दिया है। में चाहता हैं समाज संसार उच्चतम 
दशा पर, उत्थान की चरम सीमापर पहुँचे । परन्तु वहां तक 
पहुंचने वालों से में कहैँगा वि वहां तक पहुँचने के लिए--- 


१-अपने विरुद्ध पड़ने वाले (हृदय विदारक) कोई भो 
श्रसद्‌ व्यवहार दूसरों के प्रति मत करो । 

२-वही वचन बोलो जो हित, मित, प्रिय एवं सत्य हो । 

३--पर वस्तु को मिट्टी के ढेल की तरह नगराय समभते 
हुए उसे जिस किसी तरह पाने की इच्छा मत करो। 

४--प्रतिक्षरा प्रत्येक स्त्री को अ्रन्तरड् से माँ बहिन और 
बेटी की दृष्टि से देखो । 


५--संसार की सब वस्तुओं से ममभाव तोड़ उतना ही 
परिग्रह रखो जितना तुम्हें आवश्यक है । 

“ग्रात्म विश्वास, श्रात्मज्ञान, और निहछल प्रवृत्ति से ही 
मोक्ष प्राप्त हो सकता है । इन तीन की प्राप्ति न होने से ही 
जीव अ्रनादि काल से संसार की चौरासी लाख यानियों में 
अमरया करता चला आ रहा है । संसार का प्रत्येक प्राणी पर- 
मात्मा बन सकता है। वीतरागता श्रात्मा का स्वभाव है| 
वबीतरागता का दूसरा नाम अ्रहिसा है। सत्य, अचौय्य आदि 
सभी वीतरागता के परिकर हैं । काम, क्रोध, लोभ, मोह भय- 
दूर शत्र हैं, इनसे सदा बचे रहना चाहिये। यदि बचने का 
प्रयत्न न किया गया तो पूर्व दुःखों की परम्परा का चक़ुर कभी 
मिटाये न मिट सकेगा । इस दुःख परम्परा को मिटाने के लिये 
जब तक पराश्रित रहा जायगा, कोई लाभ न होगा । उसे दूर 
करने के लिये तो स्वयं अपने झ्राप को ही प्रयत्न शील होना 
पड़ेगा । दुःख के जो कारण आत्मा ने सब्बित कर रखे हैं उन्हें 
चूर चूरकर चकनाचूर कर देना पड़ेगा । साबुन से साफ कर 
देने के बाद जिस तरह मलिन वस्त्र मलिनता छोड़ अपने स्वच्छ 
रूप को प्राप्त हो जाता है उसी तरह दु:ख के कारणा दूर होने 
पर श्रात्मा का अ्रनन्त सुख स्वरूप गुण प्रगट हो जाता है । 
कर्म मल स्वरूप 'पर-परणति हटकर ज्ञान दशंनात्मक स्व 
स्वरूप प्रगट हो जाता है। इस 'स्व' स्वरूप को प्राप्त कर लेना 
ही परमात्मा बनना है ! 

जो अपनी प्रात्मा का सुधार कर लेता है उसका सर्वोच्च 
विकास हो जाता है, उसकी सर्वंतोमुखी प्रतिभा उसे सब तरह 
की दासता से मुक्त कर देतो है । उसके प्रभावक व्यक्तित्व और 
ग्रनुकरणोय शुभाचरण से उसकी आत्मा दूसरों को जीवित 
आदशे और हितेषी उपदेशक बन जाती है । परन्तु यह ध्यान 
रहे कि ऐसे झ्रात्म विकास के आधार ग्रात्म निग्रह, इन्द्रिय 
विजय, कषायों का दमन, अचेतन की जड़ता से चेतन की मुक्ति, 
वांछा, ग्रृध्नता का त्याग, अ्सनन्‍्तोष का परिहार, झ्राकुलता का 
ग्रभाव, परिग्रह से विमुखता, एवं सत्त्वेषु मेत्री की भावना आदि 
जसे विश्ुुद्ध कार्य ही हैं। यदि इन कार्यों को मन वचन काय 
से, शुद्धाचरणा की श्रद्धा बुद्धि से किया जाय, तो इसमें सन्देह 
नहीं कि मानवता का विश्वमंत्री वृक्ष नवांकुरित हो उठेगा । पर 
यह स्मरणा रहे कि इस वृक्ष को श्रहिसा,सत्य, अस्तेय, श्रत्रह्म और 
अपरियग्रह ब्रत के जल से सदा सींचना पड़गा तभी उसमें दर्शन- 
ज्ञान-चा रित्र की प्रधान शाखाग्रों के साथ उत्तम क्षमादि दह 
घर्मं की उप-शाखाएं निकल सकंगी, तभी उससे उदारता के 
पल्‍लव, सद््भावना के फूल और सद्धमं के मधुर फल जनता को 
मिल सकंगे और तभी उसकी शीतल छाया में जनता अपने 
संसारातप को मेट कर सुख शान्ति का अ्रनुभव करने के लिये 
सबको समानता से विना किसी जाति, समाज, ऊँच-नीच, वर्ण 
मेद के मोक्ष का अधिकारी-जन्म सिद्ध अ्रधिकारी समझ सकेगी । 


“धमं और ईश्वर के नाम पर अपनी स्वार्थ साधनाभिलाषी 
जो व्यक्ति अपने को सबसे ऊंचा और दूसरों को नीचा समभते 

हैं उन्हें समझना चाहिये कि वर्ण व्यवस्था के आधार पर 
बनने वाली जाति व्यवस्था का मूल आधार आजीविका है, 
कर्म है, न कि किसी जाति विशेष में जन्म । परन्तु वह कम 
करने से मनुष्य सदा को ऊंचा-नीचा नहीं हो जाता । जब तक 
उच्च कार्य में रत है ऊचा है, नीच कार्य में रत है तभी तक नीचा 
है। इसके बाद वह जेसा सबकी आत्मा है, समान है । 


“मनुष्य कर्म से ब्राह्मण है, कर्म से क्षत्रिय है, कर्म से वेश्य 
झ्रौर कम से ही शूद्र है । 

“स्त्रियों को भोग-विलास मात्र की वस्तु मत समभो। 
उनका ग्रपमान या तिरस्कार मत करो । जिन्हें तुम क्षुद्र कह 
कर ठुकराते हो उन्हीं की परम्परा में पृज्य पुरुषों की जन्म- 
दात्रियाँ जन्मी हैं, तुम्हारी जन्मदात्री भी जन्मी है । स्त्री मात्र 
यदि दोषों की खान है तो तुम्हारी माता भी इसी दोष में आती 
है । कारण के अनुसार कार्य होता है, जसी मिट्टी होती है 
वसा घड़ा होता है, यदि तुम्हारी माता दोषी है तो तुम निर्दोष 
होने का दावा नहीं कर सकते | स्त्री राग का कारण नहों, 
: दोष का कारण नहीं, इनका कारण तो उनमें राग और दोष 
बुद्धि ही है। अपनी स्त्री के अतिरिक्त जिन दूसरी स्त्रियों को 
भी निजी स्त्री की भावना से, विषय-वासना की दृषित दृष्टि से 
देखते हो अगर उन्हें माँ बहिन की भावना से, पवित्र स्नेह की 
दृष्टि से देखो तो यह विद्रोही भावनाएं ही न हों । तुम्हारी दृष्टि 
में उनके लिये भी वही पूज्य भावना होगी जो अपनी मां बहिन 
के लिये होती है । 


रद 


“धर्म के सम्बन्ध में तो स्पष्ट ही है कि वह किसी की 
पेठूक सम्पत्ति या दुकानदारी की वस्तु नहीं, जिसका मन चाहा 
भाव किया जा सके, ग्राहकों के मुंह ताक कर देने न देने की 
मनमानी की जा सके । धर्म के नाम पर याज्ञिक महा हिसा को 
झहिसा बताना अपने रवार्थ की घृरितत साधना मात्र है। धर्म 
के लिये ऐसे यज्ञों की आवश्यकता नहीं है जिनमें मुक पशु-पक्षी 
ओर निरपराध निबंल नर-नारी भोंक दिये जाते हैं.। ग्रावश्य- 
कता है ऐसे यज्ञों की जिनमें जीवात्मा ही ग्रग्निकुर॒ड हो, तपस्या 
अग्नि हो, मन-वचन-काय की प्रवृत्ति कुड़छी हो भश्रौर समिध 
ईंधन की तरह जिनमें पाप कर्मा को घरू-ध्रृू कर जलाकर खाक 
कर दिया जाय | 


निर्वाण 

इस तरह तीस वर्ष तक जगह जगह जाकर दिव्योपदेश देते 
हुए भ्रहिसा की वह मन्दाकिनी प्रवाहित की जिससे पापषियों के 
झन्तरंग से कपाय कालिमा घुलकर मंत्री-भावना जागृत हुई । 
बदत्तरवें वर्ष का जब एक माह शेप रह गया तब विहार 
प्रांतीय पावापुर की पावन भूमि से ईस्वी पूर्व ५२७ कातिक 
कृष्णा चतुर्दशी की रात्रि और ग्रमावस की प्रभात वेला में 
मोक्ष प्राप्त किया । 

यह है भगवान्‌ महावीर का संक्षिप्त पवित्र आदर्श जीवन 
बृत्त जिससे प्रभावित होकर न केवल सारे भारतवर्ष में; देश- 
विदेश में चैत्र शुक्ला त्रयोदशी के दिन उनका जन्मोत्सव 
श्री महावीर जयन्तो के नाम से मनाया जाता है । 

प्रभावक व्यक्तित 


महावीर मानव संस्कृति के प्रकाश स्तम्भ थे, उन्‍नायक थे, 
उत्प्रेरक थे, सर्वांगीणा जागतिक विकास उनका ध्येय था। 
प्राणोमात्र के प्रति उनके हृदय में सहानुभूति थी । उनका 
व्यक्तित्व श्रलौकिक था, चरित्र पूज्य और निष्कलंक था। 
महावीर का श्रादर्श जीवन उनके व्यक्तित्व का पूर्ण परिचायक 
है । व्यावहारिक दृष्टि से या जन तीर्थ सञ्चालक के नाते उन्हें 
भले ही जेन कहा जाय यह उनकी विश्वोद्धारक भावना एवं 
कार्य इस बात के प्रत्यक्ष प्रमाण हैं कि वे जाति, समाज, देश, 
काल और साम्प्रदायिकता जैसी सीमाओं से बहुत उठे हुए महा- 
पुरुष थे । वे महापुरुष थे ग्रतः उन्हें यह बन्धन कंसे बांध सकते 
थे ? सम्प्रदाय विशेष कभी सत्य को ढकने वाले बन सकते हैं 
परन्तु महापुरुष का जीवन सत्य के शोधन श्रौर सत्य के रह- 
स्योद्घाटन में ही लगा रहता है । 


महावीर ने शअ्रहिसा, सत्य और तप को देवत्व से बड़ा 
माना। यही कारण है श्रमण-संस्क्रति के आलोक स्तम्भ, 
पांडित्य-पारखी, मौन-सेवाब्रती, युग-व्यवस्थापक महावीर विश्व 
को सत्यालोक देने के लिये समन्वय एवं शान्ति के भ्रग्नदूत के 
रूप में विश्व के सामने आये । उनके सत्यालोक दान की विशे- 
षता थी तो वह यह कि जब उस समय औझौर लोग ज्ञान को 
प्रधानता दे रहे थे तब महावीर ने उस सत्यालोक के साथ श्रद्धा 
ग्रौर चारित्र को रखकर दशन-च्ञान-चारित्र के समन्वय को 

प्रधानता दी । उन्होंने कहा--“श्रद्धा के भाजन (दीपक) में 
स्नेह (तेल) क्रिया--चारित्र पूरित होनेपर ही उसमें प्रतलोकिक 
ज्ञान (ज्योति) शिखा प्रज्वलित की जा सकती है। रोगी को 
झ्रौषधि तभी लाभ पहुंचा सकती है जब दवा के रोग-नाशक गुण 
में उसकी श्रद्धा हो, सेवन विधि का ज्ञान हो, श्रौर ठीक समय 
पर सेवन क्रिया का प्रयोग हो । इस तरह वे न केवल उच्चतम 
विचारों के स्रष्टा ही थे, जो कहते थे उसे जीवन में स्वयं कर 
भी दिखाते थे । त्यागपूर्ण संयमी तपस्वी जीवन का आदर्श 
उन्होंने स्वयं वेसा बनकर बताया इसीलिये उन्होंने कर भी 
दिखाया कि सेवा का ब्रत मौन होता है । ग्रहिसा श्राचरण की 
वस्तु होती है; कहने की नहीं, उनके इन उदार सिद्धान्तों से 
दुनिया का ऐसा काया पलट हुआ कि अधर्म धर्म का आ्राह्बान करने 
लगा, संघर्ष शान्ति के लिये विकल हो उठा, भौतिकता भ्रध्या- 
त्मिकता के लिये पुकार उठी | चतुदिक से आ्रावाज आने लगी-- 


“ग्रहिसा प्रेम का विस्तार हो, सुख शान्ति का समन्वय हो 


सुयोग्य सेवक बनने के लिये, सफल शिक्षक बनने के लिए 
पहिले उन्होंने आ्रात्म-विकास को पूर्णा किया । तभी वे सच्चे 
सेवक बने, सच्चे शिक्षक बने | स्वयं श्रघ्ूरा, अपूर्ण और 
ग्विकसित व्यक्ति न सेवा कर सकता है, न शिक्षा दे सकता 
है | महात्रीर का व्यक्तित्व इस बात का द्योतक है कि उन जेसा 
सवंतोमुखी प्रतिभाशाली, पूर्णा विकसित महापुरुष यदि इस 
कार्य को करने के लिये आज अवतरित हो तो वे शान्ति साधक 
साधन जो कुण्ठित, निस्तेज, श्लौर निष्प्रभावक सिद्ध हो चुके हैं 


२१ 


एकबार फिर सतेज और प्रभावक हो सकते हैं। युद्ध से ऊबे 
हुए, शान्ति के लिये लालायित मानव अपने मार्ग को अच्छी 
तरह समभ सकते हैं कि संसार को त्रस्त ध्वस्त करने में, धन- 
जन-धर्म के विनाश में वीरता नहीं, वीरता है तो राग-द्वेष- 
कषाय और इन्द्रिय विजय में । और इसके लिये बाह्य क्रियाग्रों 
द्वारा बाह्यशुद्धि की अपेक्षा आन्तरिक क्रियाओ्रों द्वारा श्रान्तरिक 
शुद्धि विशेष लाभदायक, प्रमुख तथा अपेक्षित है । 


वस्तुत: महावीर ने अपने जीवन के साध्य, साधन और 
सिद्धान्त बहुत ही आदर्थण बनाये थे । उनका साध्य था विश्वप्रेम 
साधन थी सच्ची तपस्या एवं सफल साधना, और सिद्धान्त था 
सद्विविक । यही कारगा है वे सफल हुए, सफलता का मार्ग बता 
सके, उनके विचारों के आदश, सिद्धान्तों के प्रचार ने भारतीय 
सीमा को पार कर विदेश में भी अपनी प्रभुता 'प्रख्यापित की । 
वेविलोन के सम्राट आर्थचन्द्र नेब्नृजिन्दार ने ई० पू० छटवीं 
द्वाव्दी में भगवान्‌ महावीर से दीक्षा ग्रहशा को । भारत के 
राजा महाराजे, नालन्दा के इन्द्रभूति, अग्निभूति, और वायुभूति 
जैसे प्रकाण्ड ब्राह्मण विद्वान्‌ महावीर के पास ज॑नधर्म में दीक्षित 
हुए । जो अ्भिमानी पण्डित बनकर आये वे शिष्य बनकर गये । 


तीस वर्ष तक उपदेश देने का प्रभाव पड़ा कि हिसा बन्द 
हो गई, स्त्रियों और शूद्रों को धामिक व सामाजिक स्वतन्त्रता 
प्राप्त होगई । तात्कालिक प्राभाविक सुधार की समुज्वल ज्योति 
का अनुमान हम इस सहस्र वर्षों के धूमिल वातावरणा में भी 
कर सकते हैं, और उस धघूमिल प्रकाश पुज्ज के सहारे वीतराग, 


ब्र्‌ 


स्वज्ञ, हितोपदेष्टा भगवान महावीर के दिव्य दर्शन कर उनकी 
ध्यानस्थ शान्तमति को अपने हृदय कमलासन पर विराजमान 
कर सकते हैं । 


महावीर के समकालीन धामिक नेता 

भगवान्‌ महावीर के उज्वल व्यक्तित्व को समभने के लिए 
सम सामयिक नेताओं का अध्ययन अनिवार्य है। 

धामभिक क्रान्ति के युग से प्रभावित जनता एक महापुरुष 
के दर्शन को लालायित हो उठी । उस समय चलने वाली धर्म 
की मनगढन्त व्याख्यात्रों को समाप्त कर धर्म और आचार 
विचार की नई व्याख्या देखने को आकुल हो उठी । अवसर 
उपयुक्त था, भविष्यवक्तागओं ने भविष्य वाणी की--'एक 
महापुरुष या तीथथंड्ूर शीघ्र ग्रवतरित होंगे । फिर क्‍या था 
भगवान्‌ महावीर और महात्मा बुद्ध के श्रवतार के बाद भी अनेक 
अवसरवादियों ने इस अभ्रवसर से लाभ उठाने की इच्छा से 
अपने आपको नेता घोषित करना प्रारम्भ किया । फलतः महा- 
वीर के समय अनेक नेता और उत्पन्न हो गये | परन्तु महावीर 
के अतिरिक्त बुद्ध ही इस प्रकार के धामिक नेताश्रों में प्रभाव- 
शाली थे | कारण कि तात्कालिक सामाजिक स्थिति तो सम्श्ना- 
न्त थी ही, साथ ही बुद्ध भी महावीर की ही तरह गणतन्त्र के 
राजा के पुत्र थे। सन्‍्मार्ग के अन्वेपरए के लिए वे भी राज-पाट, 
भोग-विलास, छोड़कर साधु हुए थे। वे अपने सिद्धान्तों को 
इतना सरल बनाये रखते थे कि लोक रुचि के प्रतिकूल न पड़ें। 

इस सब का जनता पर विशेष प्रभाव पड़ा परन्तु महावीर के 
बाद जो सफलता उन्हें प्राप्त हुई वह उनके समय में नहीं हुई। 
स्पष्ट है कि महावीर के प्रभावक व्यक्तित्व की छाप उस समय 
सबके हृदय पर अद्धित हो चुकी थी। बुद्ध के अतिरिक्त मक्‍्खलि 
गोशाल, संजय-वेल-द्विपुत और कैशिकंवल आदि € धामिक नेता 
झर भी हुए, इनके अनुयापियों की संख्या भी महावीर के 
ग्रनुयायियों से ग्रधिक थी । 


बुद्ध सहित सभी धामिक नेता महावीर के सिद्धान्तों से 
प्रत्यन्त प्रभावित हुए थे । कारण यह था कि बुद्ध देव तेईसवें 
तीथंडुर श्री पाश्वनाथ के शासन के पिहिताश्रव मुनि के शिष्य 
रह चुके थे और शेष कुछ महावीर के शिष्य रह चुके थे । 
परन्तु महत्वाकांक्षा की प्रबल प्रेरणा से संघ से पुरथक हो अपना 
निराला पन्‍थ चलाने को प्रयत्नशील हुए थे। इसलिए उनके 
सिद्धान्तों पर महावीर के सिद्धान्तों का प्रभाव रहा । बुद्ध महा- 
वीर को श्रपना प्रबल प्रतिद्वंद्वी मानते थे । शेष जो थे वे भी 
प्रतिस्पर्धा करने में अछूते न थे; परन्तु महावीर के लोकोत्तर 
व्यक्तित्व से न कोई टक्कर ले सका, न कोई उनके प्रति जनता 
के हृदय पटल पर अड्ित श्रद्धाबुद्धि की मुद्रा को मिटा 
सका । 


प्रभु महावीर जिस सदी में उत्पन्न हुए उसी सदी में विदेशों 
में भी दो धामिक नेताओ्रों का आविर्भाव हुआ, जिनके द्वारा 
प्रवतित दाशंनिक विचारधाराश्रों के अ्रन्त: परीक्षण से विदित 
होता है कि उनकी विचारशली भी महावीर द्वारा प्रचारित 

दली से प्रभावित थी। मेरा ग्रभिप्राय यहां चीनी महात्मा 
कन्फ्यूसियस और यूनान के सामोस नगर में जन्म लेने वाले 
(ई० पूर्व ५८०) पीथी गोरस से है । इनके जन्म समय भगवान 
महावीर की अवस्था १६ वर्ष की थी। पीथीगोरस भारत 
आये थे । बहुत सम्भव है कि भगवान्‌ की वाणी का भी रसा- 
स्वादन करने का सौभाग्य उन्होंने भी प्राप्त किया हो । 

इस तरह भगवान्‌ महावीर के समय में देश में १० श्रौर 
विदेश में २ कुल १२ घामिक नेता और हुए । जिनमें महावीर 
का व्यक्तित्व खराद पर चढ़े हीरे की भाँति समुज्वल रहा, 
श्राकाश गंगा के तारागणों में चन्द्र की भाँति देदीप्यमान 
रहा । कारण कि जो सद्दिचार मानव समाज की परम्परा के 
ग्राधार कहे जाते हैं, समाज देश एवं धर्म की स्थायी सम्पत्ति माने 
जाते हैं उनके गम्भीर विचार और प्रचार के लिये महावीर ने 
ग्रपने जीवन को प्रयोगशाला बना दिया था। ऐसे बिचारों का 
प्रचार जेसा महावीर कर सके वेसे बिचार न कोई सोच सका 
और न प्रचार के लिए वसा सक्रिय प्रयत्न भी कर सका वे 
सद्विचार थे महावीर के यह पांच सिद्धान्त जो अज्ञान्त दुनियां 
को ग्राज भी विश्वशान्ति के लिए प्रमुख उपाय हैं-- 

(१) अ्रहिसा-वाद 

(२) ग्रनेकान्त और स्याद्वाद 

(३) कमंवाद 
(४) अपरिग्रहवाद 
(५) अध्यात्मवाद 

में,राष्ट्र, राष्ट्र के श्राक्रमण प्रत्याक्रमए! में जो हिसा होती है वह 
बिरोधी हिंसा है। इसमें प्रथम संकल्पी हिंसा का त्याग तो 
प्रत्येक गृहस्थ के लिये ग्रावश्यक है। परन्तु शेष तीन हिसाड्रों 
का त्याग यदि गृहस्थ के लिये सदा को भ्रनिवार्य कर दिया जाय 
तो दुनिया के पेट पालक तमाम उद्योग-धन्धे बन्द हो जावेंगे । 
राजनंतिक, सामाजिक और धाभिक क्षेत्र में कोई व्यवस्था 
न रह जायगी। उद्योग-धन्धे न करेगा तो गृहस्थ क्या खायेगा? 
कया साधुओं को खिलायेगा। ग्रारम्भ न करेगा तो सब को 
उपवास करना पड़ेगा। ग्रत्याचारियों, आक्रमणकारियों का 
विरोध न करेगा तो कायरता का कलंक लगे बिना न रहेगा । 
सत्य तो यह है कि शक्ति होते हुए भी किसी भ्रन्याय के प्रति- 
कार को कटिबद्ध न होना, स्वार्थ-साधना के लिये श्रन्याय की 
बलिवेदी पर भ्रपनी और दूसरों की शुभ भावनाओं का बलि- 
दान देखना अहिसा नहीं स्पष्ट हिसा है । ऐसा करनेवाला शांत 
अहिसक नहीं, विद्रोही हिसक है । 


जिसे दूसरे की पीड़ा अपनी पीड़ा प्रतीत नहीं हुई वह 
प्रहिसा के मम को समभने में कभी सफल नहीं हो सकता । 
“रागद्वंषाज्ञानादि शत्रुन्‌ जयतीति जिन:, तेघामनुयायिन: जेना: 
राग, ढष, भज्ञान भ्रादि शत्रुसेना को जीतने वाले 'जिन' कहे 
जाते हैं श्रौर उनके अनुयायी 'जेन कहलाते हैं। यह 'जैन' शब्द 
ही जब व्यक्ति की सवंतन्त्र स्वतन्त्रता का समर्थक है--दासता 
का विरोधक है तब कहा जा सकता है कि मानवीय विकास के 
लिये, गृहस्थ धर्म परिपालन के लिये, सामाजिक स्थिति को 

दासता से अ्रद्धता श्र प्रक्षुएणा बनाये रखने के लिये ग्रृहस्थ को 
उद्योगी, आरम्मी श्रौर विरोधी हिंसा का त्याग श्रनिवार्य 
नहीं किया गया तो उन्हें करने की कोई प्रेरणा भी नहीं दी 
गई । 


विधि-निषेध की दोनों कोटियों का तात्पय यह है कि नम- 
चला मानव विधि की झट में खुले आम प्ननावश्यक उपद्रव न 
करने लगे श्रौर निषेध की श्यूृंखला में प्रपने को बंधा समभकर 
भोला मानव धर्म, देश, समाज या कुटुम्ब का निर्मम घात न 
देखता रहे । विश्ववन्य बायू के शब्द हमें ऐसी स्थिति में चेता- 
वनी देते हैं--' ''अहिस। का मार्ग जितना सीधा हैं उतना ही 
तंग भी । खांडे की घार पर चलने के समान है। नट जिस डोर 
पर सावधानी से नजर रखकर चल सकता है'अहिसा की 
डोर उससे भी पतली है । जरा चूके कि नीचे गिरे । किसी को 
न मारना इतना तो है ही। कुविचार मात्र हिसा है। उतावली 
हिसा है । मिथ्या भाषण हिसा है। द्वेष हिसा है। किसी का 
बुरा चाहना हिसा है | जगत्‌ के लिये जो श्रावश्यक वस्तु है उस 
पर कब्जा रखना भो हिसा है । “अहिसा केवल भझ्राचरण का 
स्थूल नियम नहीं बल्कि मन की एक वृत्ति है। जिस वृत्ति में 
कहीं देष की गन्ध तक न हो उसे अहिसा समभना चाहिये । 
'अहिसा का भाव हृश्य परिमारा में (दिखावटी) नहीं बल्कि 
ग्रन्त:करण की राग-दषहीन स्थिति में है। “जमीन जाये, 
धन जाये, शरीर भी जाये, इसकी परवाह ही न करे । जिसने 
सब प्रकार के भय को नहीं जीता वह पूर्ण श्रहिसा का पालन 

नहीं कर सकता ।” बस्तुत: बापू की यह चेतावनी जहां एक ओर 
पापों से भयभीत रहना सिखाती है वहाँ दूसरी ओर पापों के 
प्रतिकार के लिये लड मरने को तेयार रहना भी सिखाती है । 
बापू ने महावीर की अ्रहिसा के पुरय प्रवाह को इस तरह प्रवा- 
हित किया कि जिससे वम्बई के प्रधान मंत्री श्री बी० जी० 
खेर महोदय कहे बिना न रह सके कि “अगर ऐसा कोई व्यक्ति 
है जिसने सत्य और अरहिसा को प्रयोग में लाया और जिसे 
जन कहा जा सकता है तो वे महात्मा गांधी हैं ।'' 


इससे यह तो स्पष्ट ही है कि जहाँ तक हो सके मानव 
अहिसा का पल्‍ला पकड़े ही रहे । क्योंकि अहिसा एक ऐसा 
क्रान्तिकारी अस्त्र सिद्ध हुआ है जिसके नाम पर ही बहुघा अन्य 
शस्त्नों की अपेक्षा ग्रधिक विजय हुई । सन्‌ १६४७ के १५ अगस्त 
को प्राप्त वतेमान स्वतन्त्रता और २६ जनवरी को प्राप्त 
गणततनन्‍्त्रता अ्रहिसा-अस्त्र-प्राप्त फल का जीता जागता उदाहरण 
है । विश्वशान्ति सम्मेलन अमेरिका और रूस के भव्यभवनों 
मेंन होकर कलकत्ता और वर्धा की परंकुटीरों में होना 
अहिसा शक्ति का महत्व ख्यापक है । 


सारांश यह है कि अहिसा का तात्पय महावीर व्यक्ति- 
बिशेष की अ्हिसा नहीं है अपितु महावीर की महान वीर की 
अहिसा है । जिसका तात्पय केवल जीना और जीने देना नहों है, 
प्रत्युत जीना श्र अपनी ही तरह दूसरों को जीने देना है । 
इसका सच्चा उदाहरण है--“ओआत्मन: प्रतिकूलानि परेषां न 
समाचरेत्‌” तुम वेसा व्यवहार दूसरों के प्रति न करो जेंसा 

व्यवहार दूसरों द्वारा तुम्हें अपने प्रति बुरा लगता है । “सत्वेषु 
मेत्री, भावना का कितना भव्य रूप है! इसी भावना को 
सिद्धि के लिये उन्होंने प्राणघात को ही नहीं, शारीरिक, मान- 
सिक, श्रौर आध्यात्मिक भावना के घात को भी हिसा कहकर 
उसे छोड़ने का उपदेश दिया । 

बंदिक यज्ञ का विरोध करने का उनका उद्देश्य उस सम्प्र- 
दाय से चिढ़ नहीं थी, प्रत्युत वेद विहित---“वंदिकी हिसा हिसा 
न भवति के शास्त्र घोष के नाम पर “सबं मेघे सर्व हन्यात्‌ 
की झोट में होने वाली हिसा का, नर-नारियों, पशु-पक्षियों की 
निर्मम हत्या का विरोध था। इसलिये उन्होंने हिसक यज्ञों को 
ग्रनावश्यक बताते हुए वे यज्ञ श्रावश्यक बतलाए जिनमें निर्दोष 
निरपराधियों को स्वाहा कर देने के बदले कर्मजाल स्वाहा करने 
की विधि विहित हो । 

स्पप्ट है कि महावीर की अहिसा परमधर्म, समुज्वल 
सत्यालोक, विमल-सफल-साधना, मांगलिक शुभाशीर्वाद, सद्दिवेक 
की झांकी और विदश्व-मैत्री का प्राण है। सद्ग्रुणा-करण्ड, 
सहानुभूति का साक्षात्कार और विश्वविजयी अस्त्र है । 


अनेकान्त थोर स्याद्वाद 
[जिस प्रकार स्याद्वाद को में जानता हूं उसो प्रकार मानता हूं। मुक्के 
यह भ्रनकान्त बड़ा प्रिय है ।] --विश्व बन्ध बापु 
यों तो दर्शन कई हैं पर जेन दर्शन की अपनी एक ऐसी 
मौलिक विशेषता है जैसी कहीं न मिलेगी । यदि दाशंनतिक विचार 
पद्धति का सृत्रपात एक प्रकार से जनों से ही प्रारम्भ हुआ कहें 

तो प्रत्युक्ति न होगी । जैन द्शन प्रत्येक वस्तु को कई दृष्टि 
बिन्दुओों से देखने का पक्षपाती है । 


अनेकान्त 


ग्रनेकान्त जेन दर्शन का वह प्रमुख सिद्धान्त है जिसकी 
नींव पर जैन तत्वज्ञान की महत्ता का महल खड़ा हुआ है । 
प्रत्येक मत के दो पहलू होते हैं । एक धर्म जो मनुष्य में नेति- 
कता का संचार करता है और दूसरा दर्शन जो मनुष्य को 
नैतिक बनने के लिए उसे बिचारवान्‌ बनाता है । यही कारण 
है कि भारत तथा उसके बाहर भी आज अनेक धर्म और दर्शन 
पाये जाते हैं । धर्म का सम्बन्ध आचार से है और दर्शन का 
सम्बन्ध बिचार से । आचार और बिचार एक दूसरे के बिम्ब 
प्रतिबिम्ब बनते रहते हैं इसलिये न केवल एक दूसरे पर प्रभाव 
मात्र पड़ता है अपितु दोनों का लक्ष्य भी--'प्राणी को संसार के 
कष्टों से छुड़ाकर मोक्ष का सच्चा सुख प्राप्त कराना एक हो 
जाता है। भारतीय दशन के भेद इस तरह समभिये--- 

भारतीय दशेन 


बेंदिक दर्शन ग्रवेदिक दर्शन 
(जो वेद | मानते हैं ) (जो वेद को नहीं मानते ) 


पप्पिप्य/पए7 जैन २ बौद्ध ३ चार्वाक 


| हि लि कर 
१ सांख्य २ योग ३ न्याय ४ वेशेषिक ५ मीमांसा ६ वेदांत 

भारत में १. जैनधर्म, २. बौद्धधमं और ३. वैदिक धर्म 
आ्रादि धर्म तो अनेक हैं परन्तु यह स्पष्ट कर देना श्रावश्यक है 
कि भारतीय धर्म और दर्शन की तरह विदेशी धर्म और दश्शन 
में कोई सम्बन्ध नहीं है । क्योंकि पाइचात्य दर्शन की उत्पत्ति 
ग्राइचर्य से हुई है और वह केवल जिज्ञासा की पूति करता 
है । संसार की विचित्रता देख लोगों के मन में एक प्रकार का 
आाइचर्य होता है और जिज्ञासा होती है कि यह क्‍या है ? उसी 
ग्राइचर्य का समाधान और जिज्ञासा की पूति दर्शन करता है । 


ग्रनेकान्त शब्द अनेक८एक से भिन्‍न ग्रर्थात्‌ दो और 
अन्त > धर्म इन (अनेक + अ्रन्त) दो शब्दों से बना है। अनेक 
गब्द से दो तीन आदि अनन्त तक धर्म कहे जा सकते है परन्तु 
यहाँ केवल १ विधि, २ निषेध साधक दो ही धर्म विवक्षित हैं । 
वस्तु का अस्तित्व सिद्ध करने के लिए एक विधि की श्रपेक्षा 
होतो है तो उसी का “'नास्तित्व' सिद्धि के लिये निषेध की भश्रपेक्षा 
होती है । इस तरह जिस वस्तु का सद्भाव द्रव्य की अपेक्षा से 
होता है उसी का प्रभाव भी पर्याय की गपेक्षा से हो जाता है । 
सोने की डली का कड्भु गा बना देने पर सोना तो जैसा डली का 
था वसा कड्भूणा बन जाने पर भी है परन्तु डली पर्याय जो 
पहिले थी वह भ्रब नहीं है, उसके स्थान में कद्धूणा पर्याय हो 
गई । इसलिये जो पर्याय पहिले थी अ्रब नहीं रह गई । ग्रतः सोने 
का जहाँ द्रव्य की अपेक्षा समख््भाव है वहाँ पर्याय की अपेक्षा 
प्रभाव भी है । इस तरह एक ही वस्तु में एक साथ पाये जाने 
वाले तत्‌ू-श्रतत्‌, सत्‌-असतू, नित्य-अ्रनित्य, एक-अश्रनेक श्रादि 

परस्पर विरोधी श्रनेक युगल धर्मों में विद्यमान विरोध का 
सापेक्ष दृष्टि से परिहार कर--- 


“जो वस्तु तत्स्वरूप है वही अतत्स्वरूप भी है। जो वस्तु 
एक है वही भ्रनेक भी है | जो वस्तु सत्‌ है वही असत्‌ भी है । 
तथा जो वस्तु नित्य है वही अ्रनित्य भी है। इस तरह 
निविरोध व्यवस्था स्थापित करता है उसे ग्रनेकान्त कहा जाता 
है । 

एकान्त ही का समथंक है और गअनेकान्त 'भी का सम- 
थंक है। प्ननेकान्त बड़ी से बड़ी विरोधी समस्याग्रों का हल 
सहज में निकाल देता है। हम अपने देनिक जीवन में उसे घटा- 
कर देख सकते हैं । एक पिता के दो बच्चों में से यदि एक कहे--- 
“पिता की सम्पत्ति पर मेरा ही अश्रधिकार है तो दूसरा हिस्से- 
दार भाई भी कह सकता है---“में भी तो उसी पिता का पुत्र हैं, 
जिसके तुम हो। इसलिये तुम्हारा नहीं, 'मेरा ही श्रधिकार 
है। सोचिये इस 'मेरा ही, मेरा ही की खींच तान में क्‍या 
गति होगी ? भाई भाई के खून का प्यासा हो जायगा ! परन्तु 
जब श्रनेकान्तानुयायी पिता कहेगा--“बेटे ! भंगड़ते क्यों हो ? 
जेसे तुम मेरे बड़े बेटे हो, वसा ही दूसरा छोटा भी तो मेरा 
बेटा है। इसलिए मेरी सम्पत्ति पर जंसा तुम्हारा अश्रधिकार है 
बसा ही उसका भी अधिकार है। आधा-अ्राधा हिस्सा दोनों 
ले लो । लीजिये, जहां 'ही के स्थान पर “भी श्राया कि काम 
बन गया । ऐसे कितने ही प्ननर्थ हैं जो ग्रनेकान्त के आश्रय से 
सहज ही टल जाते हैं । 

विवाद का कारण यह होता है कि वस्तु एक होती है और 
देखने वाले अनेक होते हैं। उस एक वस्तु को वे अनेक व्यक्ति 
अपनी-अपनी भिन्न-भिन्न दृष्टि से देखते हें इसलिए सत्य का 
दर्शन न होकर उन्हें केवल सत्यांश का दर्शन होता है, पर 
अपनी-अ्रपनो दृष्टि से वे जो समभ पाते हैं उसे ही सत्य मान 
बठते हैं और दूसरों को मिथ्या करार दे देते हैं। यही--'मेरा 
जो अनुभव है वही सत्य है, दूसरों का भूठ है। विवाद भगड़े 
की जड़ बन जाता है। यदि ग्रनेकान्तदृष्टि से वे यह स्वीकार 
कर लें कि--“जो सत्य है वह अ्रपना है । फिर भले ही वह सत्य 
किसी का है, किसी भी रूप में हैं, किसी भी मात्रा में, कहीं भी 
है पर जब सत्य सत्य ही है तब अपना ही है। इस तरह 
अपने असत्य को छोड़ कर जहाँ दूसरे का सत्य स्वीकार किया 
कि भगड़ा या समस्या जेंसी कोई वस्तु सामने न रह जायगी । 
स्पष्ट है कि एकान्त जहां ग्रपूर्णादर्शी हुठ है; वहां शनेकान्त 
पूणदर्शी विवेक है । 

सचम्‌च सर्वतोमुखी विशाल दृष्टि से नय-प्रमाणा का 
ग्राश्नय लेकर यदि सत्य का निर्णय और विरोध का परिहार 
किया जाय तो अनेकान्त के इस समुज्ज्वल स्वरूप के प्रयोग से 
धामिक, सामाजिक, वेयक्तिक एवं राष्ट्रीय सभी समस्याश्रों का 
हल सहज होता चला जायगा। 


स्पाद्वाद्‌ 
यह पहिले ही कहा जा चुका है कि अनेक धर्मात्मक स्वभाव 
वाली वस्तु को श्रनेक व्यक्ति जब अपनी-अ्रपनी दृष्टि से देखते 

हैं तब उन सबकी एक दृष्टि न होकर विभिन्‍न ही दृष्टि होती है। 
कोई उस वस्तु को किसी रूप समभता है तो कोई दूसरे रूप । 
इसलिए यह समभ पूणंतया सत्य न होकर सत्यांश ही रह जाती 
है । फलत: वस्तु-तत्त्व के निर्णय में विभ्रम हो जाया करता है । 
परन्तु जब उन विभिन्‍न दृष्टिकोणों पर समन्वयदृष्टि से विचार 
किया जाता है तब प्रत्येक दृष्टि से पृथक-पृथक ग्रहण किये गये 
सत्यांशों के समन्वय से एक सम्पूरा सत्य समभ में आ जाता 
है। इस तरह विभिन्‍न दृष्टिकोरों से विचार करने का नाम 
स्याद्गाद है। जब अनेक धर्म एक साथ उपस्थित हो जाते हैं 
तब--“किसे ? किस दृष्टि से ? किस क्रम से ? किस तरह कहा 
जाय ? एक ऐसी विकट समस्या उपस्थित हो जाती है जिसका 
हल केवल 'स्याह्गाद' ही कर सकता है। कहने का तात्पय यह 
कि भ्रनेकान्त द्वारा ग्रहण किये हुए वस्तु के भ्रनेक धर्मों का 
परिमाजित, सुव्यवस्थित एवं सुनिश्चित कथन करने का एक 
मात्र उपाय स्याद्वाद है। झ्रतः अनेकान्त 'वाच्य' और स्याद्वाद 
'वाचक है । 


'स्याद्गाद शब्द स्थात्‌ +वाद इन दो शब्दों के मेल से बना 
है। 'स्यात्‌'र शब्द का अर्थ--“कथब्चित्‌ किसी दृष्टि से 
(77070 5077९ 9०070 ०६ ४९४७) है श्रौर वाद शब्द का 
अर्थ 'कथन करना है। तात्पयें यह कि अनेक धर्मात्मक वस्तु 
के भ्रनेक धर्मों में से एक को प्रधान और शेष को गौण बनाते 
हुए---“वस्तु किसी दृष्टि से इस प्रकार है तो दूसरी दृष्टि से उस 
प्रकार भी है. इस तरह कथन करने का नाम स_स्याह्वाद है। 

इसलिये यह संशय या संभावनावाद नहीं प्रत्युत हढ़ निश्चय- 
वाद है। दधि-मन्थन करने वाली ग्वालिन मथानी की एक 
रस्सी को एक बार आगे को तान लेती है तो दूसरी बार उसे 
ढीलाकर दूसरी को ञ्रागे की ओर तान लेती है। इसी क्रिया 
को अनेक बार करने पर वह मक्खन निकाल पाती है। इसी 
तरह स्याद्गाद कभी एक धममं को प्रधान करता है तो कभी 
दूसरे को गोणा करता है। इसी क्रिया को अनेक बार करने पर 
वह वस्तु-तत्त्व का निणंय कर पाता है। ऐसी अनेक प्रधान 
और गोौण दृष्टियों से कथन करने के लिए स्याद्वाद के सात भद्भ 
हुए । मुख्य तीन भड्ड होते हैं परन्तु उनके संयोग से चार भज़ 
ओर बनकर सात भज्ड हो जाते हैं। उदाहरण के लिये १ चीनी 
२ पानी और ३ नींबू के रस से बना दर्बंत ठीक है। विश्ले- 
षणा कर देखिये सात प्रकार के ही स्वाद होंगे-- 

. चीनी 

पानी 

. नींबू का रस 

चीनी, पानी 

चीनी, नींबू का रस 

, पानी, नींबू का रस 

. चीनी, पानी, नींबू का रस 

वस्तु शाइवत एक ही है परन्तु वह सात प्रकारों में विभा- 
जित हो गई । ञ्रत: जब तक विभिन्न दृष्टियों का आश्रय लेकर 
क्रम-बद्ध न कहा जायगा तब तक उसका कथन कर सकना 

कठिन ही नहीं अ्रसम्भव भी है । इसो तरह वस्तु एक ही हांता 
है परन्तु वह सत्‌-असत्‌ आदि अपने धर्म के अनुसार सात प्रकारों 
में विभाजित हो जाती है ग्रत: उसके कथन के लिये--- 

१. स्यादस्ति--क्थंचित्‌ है । 
 स्यान्नास्ति--कथड्चित्‌ नहीं है । 
. स्थादस्तिनास्ति--कथड्चित्‌ है और नहीं है । 
. स्थादवक्तव्य---कथज्चित्‌ अवक्तब्य है । 
- स्थादस्ति भ्रवक्‍्तव्यश्च--कथ ख़ित्‌ है पर अ्वक्तव्य है । 
. स्थान्नास्ति-प्रवक्‍्तव्यश्च--कथख्बित्‌ नहीं है, अव- 

क्तव्य है । 
७. स्यादस्ति नास्ति अवक्तव्यशच--कथशख्वित है, नहीं है, 
ग्रौर ग्रवक्‍तव्य है । 

स्याद्गाद के इन सात भड़ों का आश्रय लेना पड़ता है । 

लोकव्यवहार में भी हम देखते हैं कि एक व्यक्ति जो 
अपने पुत्र का पिता है, वही अपने भानजे की अपेक्षा मामा, 
छोटे माई की भ्पेक्षा बड़ा भाई, साले की अपेक्षा बहनोई, मां 
बाप की श्रपेक्षा पुत्र, स्त्री की अपेक्षा पति, बहिन की अपेक्षा 
भाई श्र सास की अपेक्षा जमाई भी है। उसे यदि एक व्यक्ति 
को दृष्टि से केवल पिता ही कहा जाय तो वह अपने भानजे, 
छोटे भाई, साले, स्त्री, बहिन यहां तक कि अपने जन्मदाता 
माता पिता का भी पिता हो जायगा जो कि धर्म, समाज और 
लोकविरुद्ध ही होगा । उपद्रव तो जो होंगे वे होंगे ही । उक्त 
विजद्ेषताएं ही इस बात की द्योतक हैं कि स्याद्वाद एक अलौ- 

किक सिद्धान्त है जिसकी झावश्यकता संसार को है। विद्व- 
वन्द्य बापू ने जब ग्रनेकान्त, स्याद्वाद को भ्रपनी परीक्षा कसौटी 
पर कसकर खरा पाया तब कह उठे--“जिस प्रकार स्याद्वाद 
को में जानता हैँ उसी प्रकार मानता हूँ । मुझे यह भ्रनेकान्त 
बड़ा प्रिय है । 

भगवान महावोर द्वारा प्रचारित जन सिद्धान्त का भ्रनेकान्त 
और स्याद्वाद विश्व के लिये सत्यालोचक दीपक के समान है । 


कर्मवाद 


[जिस प्रकार भी कृष्ण का मुख्य प्रवोध निष्काम-कर्म योग, बठ्धदेज 
का समानभाव, पतड्जलि का राजपोग, झोर शूरालायं का शानयोग 
को प्रकट करने के लिये था बसे हो अ्रमरण भगवान भ्री महावीर के 
उपदेश का लक्ष्यविदु कमंवाद को प्रकाशित करने का था। श्री महाबोर 
देव ने कम के कुटिल कार्यों का ध्रौर कठोर नियमों का उद्घाटन जसा 
किया हैं वसा झोरों ने नहों किया । भगवान महावीर का यह कमंवाद 
स्वरूप में प्रत्यन्त सूक्ष्म भ्रोर गहन होने पर भी अनुभवगम्य भ्ौर बद्धि- 
गम्ध है।] (भ्री मनि जिनविजय जो) 

प्रायः सभी भारतीय दाशनिक विद्वानों ने कर्म शब्द का 
प्रयोग अपने विभिन्‍न सिद्धांतों के अनुसार विभिन्‍न रूप में किया 
है । मीमांसक क्रिया-कांड को कर्म कहते हैं तो बशेषिक एक 
द्रव्य में समवाय से रहने वाले गुरण-क्षुन्य संयोग-विभाग में 
कारणान्तर निरपेक्षता को कर्म कहते हैं। सांख्य संस्कार 
अर्थ में कर्म का प्रयोग करते हैं तो गीताकार क्रियाशीलता को 


कर्म मानते हैं। महाभारत में ग्रात्मा को बांधने वाली शक्ति 

को कर्म कहा गया है तो बौद्ध साहित्य में प्रारिणियों की विवि- 
धता के कारणों को कर्म कहा गया है। 

जेन-दशन में कर्म की वैज्ञानिक विशद व्याख्या है-“कषाय 
(क्रोध-मान-माया-लोभ) तथा योग (मन-वचन-काय की चडठ्च- 
लता से आत्म प्रदेशों में परिस्पन्दन) के निमित्त से प्रात्मा के 
प्रदेशों में कम्पन होता है और उस कम्पन से पुदूगल का पर- 
माणु-पुञ्ज आरक्षित होकर आत्मा के साथ मिल जाता है, 
उसे कर्म कहते हैं । जिन भावों के द्वारा पुदूगल आकर्षित हो 
जीव के साथ सम्बन्धित होता है उसे भावकर्म कहते हैं 
और झत्मा में विकृति उत्पन्न करने वाले पुदु्गल पिंड को 
द्रव्यकर्म कहते हैं | जेनदर्शन में कर्म की इस विशद व्याख्या 
का सार--“व्यक्ति के आत्म-विकास में बाधक शक्ति का नाम 
कम है। 

भारतीय दाशनिकों द्वारा की गई अन्य कर्म परिभाषाओओं 
के साथ जेनदश्शनमान्य परिभाषा का अनुशीलन सिद्ध करता है 
कि अन्य दर्शनों में किसी ने कर्मसिद्धांत की प्रधानता को नाम- 
मात्र के लिये माना है तो किसी ने सन्त तुलसीदास जी के 
शब्दों में--- 

“कर्म प्रधान विश्व करि राखा । 
जो जस करहि सो तस फल चाखा ॥।” 


कमंप्रधानता के गीत गाये भी तो प्राणी का भाग्य-विधाता 
बनने का अ्रधिकार कर्मकारक प्राणी को न देकर भगवान्‌ को 
दिया है। परन्तु जनसिद्धान्त (प्रत्येक प्राणी जो कर्म करता है 


५० 


वही अपना भाग्य-विधाता है! इस तरह कर्म कारक प्राणी ही 
को उसका भाग्य-विधाता मानता है श्ौर वह इसलिये कि जो 
जेसी करनी करता है वेसा ही फल पाता है। भगवान्‌ महावीर 
ने कहा---“व्यक्ति यदि अपने भाग्य का निर्माण भविष्य के 
समुज्ज्वल प्रकाश में चमकता देखना चाहता है तो अच्छे कर्म 
करे और यदि अपने भाग्य सूर्योदय को अ्रधनति के अ्रस्तावल 
पर अस्त कर देना चाहता है तो अविवेकपूर्णा अ्रसत्कम ही 
पर्याप्त हैं । इस तरह उत्थान और पतन के दोनों ही माग हैं 
उन पर चलने का निश्चय मनुष्य स्वयं कर सकता है। 


कमरा में जब तक फिल्म रहता है, उसका लेंस पावर 
(ग्राहकशक्ति) और समयादि भी ठोक है तब बटन दबाया 
कि उसके सामने आने वाले पदा्थ का चित्र खिच जाना स्वा- 
भाविक है । उसी तरह जब तक कंमरा रूपी शरीर में राग- 
देष का लेंस पावर (आकषंकशक्ति) अपना काम कर रहा है, 
कषाय योग आदि के सखड्राव का समय है तब तक गआात्मा के 
साथ कम का सम्बन्ध होना स्वाभाविक है। इससे सिद्ध होता है 
कि जबतक रागद्वेप की सन्‍तति है तबतक कर्म-परम्परा की 
भी सन्‍तति है। रागद्वंपपरम्परा छूटी कि कर्म-परम्परा भी 
नष्ट हो जाती है। आत्म-शक्ति और ग्रात्म-निर्मेलता के साथ 
जहां ग्रात्म-विश्वास जागृत हुआ कि आ्रात्मा को परमात्मा बन 
जाने में कोई विलम्ब नहीं है । 


संसार में ज्ञानी-मूखं, सुखी-दुखी, धनी-निर्धन, दीर्घायु- 
अत्पायु, सूभते-अन्धे ग्रादि जो विभिन्‍न पुरुष दिखते हैं उनकी 

इस विभिन्‍नता का कारण कम है। क्‍योंकि जिसतरह व्यक्ति 
की जठराग्नि की तीज, मन्द, मध्यम पाचक शक्ति के अनुसार 
उसके द्वारा खाये गये भोजन से रस, रक्त, मांस, मेदा, अ्रस्थि, 
मज्ना और वीये की उत्पत्ति अलग-अलग व्यक्तियों में श्रलग- 
अलग होती है, उनकी स्वस्थ्यता में भी अन्तर होता है उसी 
तरह जीव की तीव्र, मध्यम और मन्द कषाय के अनुसार जीव 
के भावों द्वारा गृहीत कार्माण-वर्गशाओं का अलग-अलग 
व्यक्तियों में ग्रलग-प्रलग परिणमन होता है। उसी. के अनुसार वे 
सुखी-दुखी, ज्ञानी-मूर्ख, धनी-निर्धन, सूभते-ग्रन्धे, आदि होते हैं। 
उनकी शारीरिक मानसिक ग्राहकशक्त में अन्तर होता है। 
झ्रत: कर्म के मूल भेद ८ और प्रभेद १४८ होते हैं । 


१. ज्ञानावरणकर्म---जो आत्मा की ज्ञानज्योति को 
ढक दे । 


२. दर्शनावरणाकर्म --जो आत्मा की दर्शनशक्ति आवृत 
करे | 
३. वेदनीयकर्म---जो आत्मा को सुख दु:ख दे । 


४. मोहनीयकर्म---जो मद्य-पायी की तरह व्यक्ति को 
ग्रात्म-स्वरूप से विस्मरण-शील बना दे । 


५. आयुकर्म--जो जीव को प्राणी की निशचत अवधि तक 
उसी शरीर में रोक रखे । 


६. नामकर्म--जो जोव की ग्रगरित अआकृतियों और 
विविध प्रकार के शरीरों का निर्मारा करे । 


श्र 


७. गोत्रकर्म--जो जीव को उच्च नीच संस्कार वाले 
कुल में उत्पन्न करे । 

८. अन्तरायकर्म--जो मनुष्य के दान, लाभ, भोग, उप- 
भोग आदि में बाधा डाले । 

उक्त कर्मों में १, २, ४ और ८ वां कर्म आत्मगुग घातक 
होने से घातियाकर्म कहा जाता है। शेष आत्मग्ुरों को क्षति 
नहीं पहुँचाते श्रतः भ्रघातियाकर्म कहलाते हैं । जीव की आत्म- 
मलिनता और निर्मलता के अनुसार कमंबन्धन की हीनता 
प्रकषता में भ्रन्तर पड़ता है। चार घातिया कर्म नष्ट करने पर 
अरहन्त और भ्रष्ट कर्म नष्ट करने पर सिद्ध पद प्राप्त होता है । 

भगवान्‌ महावीर ने कहा--“यदि कर्म जाल काट कर 
स्वतन्त्र (सिद्ध) होने की इच्छा है तो रत्नत्रय सम्यग्दशन-ज्ञान- 
चारित्र की तेज तलवार संभालो | ग्रधीर प्रसमर्थ होने की आव- 
इयकता नहीं; जो कुम्भकार घड़ा बनाता है वही उसे फोड़ भी 
सकता है। जो कम बांधता है वही उन्हें काट भी सकता है। 

यह है भगवान महावीर का कमंवाद जो व्यक्ति को स्वयं 
अपना भाग्य-विधाता बनने का अवसर देता है । 


अपरिग्रहवाद 
[सुई के छोंद में से ऊंट जा सकेगा लेकिन पंसे का मोह रखने वाला 
झहिसा का साक्षात्कार नहीं कर सकंगा। चाहे नाम उसका वह लेता 
रहे।] (जोसस क़राइस्ट ) 
“संयम की शिक्षा का स्वाभाविक परिणाम, सांसारिक 
सुखों का स्वेच्छा से त्याग, वासनाओं से विरक्ति, आ्राडम्बरों 

से निलिप्ति, तथा वस्तुश्रों के संग्रह का मोह त्याग” यह अप- 
रिग्रह का सरल सुन्दर लक्षण है। अतः विश्वद्ञान्ति का 
प्रधान कारण यदि है तो वह अपरियग्रह है । अशान्ति के कारण 
ग्राज से नहीं प्राचीन काल से ही चले आ रहे हैं । इन कारणों 
से मनुष्य को ज्यों ज्यों दासता की श्वद्धुला में बांधने का प्रयत्न 
किया गया त्यों त्यों उसने अपने व्यक्ति-स्वातन्त्रय के अधिकार 
का प्रयोग कर स्वतन्त्र भी होना चाहा । इस तरह दासता 
झ्रौर स्वतन्त्रता की रस्सा खिंचाई में न जाने कितनी मानवी 
भावनाओं का, प्राणियों का विध्वंस हुआ । महावीर की आ्रात्मा 
इस अशान्ति को शान्त करने के लिये विकल हो उठी । उन्होंने 
अपने अपरिग्र हवाद सिद्धान्त का प्रचार किया और ऐसा 
प्रचार कि स्वयं करके ही बताया कि मानव को अपनी भौतिक 
शारीरिक एवं मानसिक शक्तियों का प्रयोग अपने तक ही 
सीमित न रखकर दूसरों को भी उससे लाभ लेने देना चाहिये । 
इस तरह स्वतन्त्रता की प्रथम शर्त उन्होंने अपरियग्रही होना 
रखी क्‍योंकि जो व्यक्ति स्वतन्त्र होना चाहता है उसे अपने 
देनिक जीवन में स्वावलम्बी होने की आवश्यकता है और 
शर्ते की पूति के लिये उन्होंने समझाया कि जो अपना नहीं है 
उसके परिग्रह में आसक्ति मत करो। जाति, देश, कुदटुम्ब 
ग्रादि के मोहक भेदों को भूलकर पर को पर समभ सदा के 
लिये छोड़ दो । 


बाह्य और आभ्यन्तर के भेद से परिग्रह दो प्रकार का 
होता है श्रोर उसके त्याग के मार्ग होते हैं ग्रहस्थ-मागं और 

साधु-मार्ग । गृहस्थ अपनी आजीबिका के निर्वाह के लिये 
न्यायोचित तरीके से प्र्थ का अ्र्जन करे परन्तु आवश्यकता से 
गधिक अजन न करे, यदि करे भी तो शेष अनावश्यक अजित- 
द्रव्य दूसरों के उपयोग के लिये त्याग दे। धामिक, शैक्षिक 
संस्थाग्रों द्वारा सावंजनिक उपयोग के लिये अपना द्रव्य समर्पित 
कर दे । इसके लिये उसे द्रव्य, क्षेत्र काल, भाव आदि का ध्यान 
रखना होगा । साधु-मार्ग का तो कहना ही क्‍या है ? वे पीछी, 
कमण्डलु और शास्त्र के सिवा अन्य सब वस्तुग्रों का त्याग कर 
ही देते हैं, यहां तक कि आहार भी लेते हैं तो स्वाद के लिये 
नहीं प्रत्युत।निविध्न धर्माराधन के लिये । शरीर की स्थिति बनाये 
रखना आवश्यक समभ उदरपूरति के लिये जेसा मिला (केवल 
पवित्र होना चाहिये) स्वीकार कर सन्‍्तोष कर लेते हैं । 


त्याग तो सभी परिग्रहों का कठिन है ही परन्तु अन्तरड्भध 
परिग्रह जिसे विचारकों ने मूर्च्छा कहा है, त्यागना सबसे कठिन 
है । जब तक मोह माया की परम्परा है; उसे त्यागना बड़ा 
कठिन है । महावीर जंसे महान्‌ वीरों का ही यह काये था 
जिन्होंने भ्रपरिग्र हवाद के सिद्धान्तों का प्रचार अपने श्राप पर 
लागू कर विश्व को शान्ति का एक सुगम-सुलभ-सरल मार्ग 
बताया । 

वस्तुत: शान्ति का मांग प्रदर्शन करने वाले को अपरिय्रही 
होना चाहिये तभी वह सकल हो सकता है। महावीर और 
बुद्ध इसके उदाहरण हैं । शक्तिशाली सम्राट अ्रशोक जो काम 
सत्ता के वल पर कठिनाई से कर सके उसे बाप ने श्रपनी 


ढेर 


साधना, सेवा, प्रचार, संगठन और अपरिग्रह के बल पर सहज 
ही कर दिखाया । परिग्रह के नाम पर होने वाली बुराई, गन्दगी, 
भूठ,धोखा-धड़ी, हिसा, मारकाट के विरुद्ध उन्होंने संघर्ष भी 
किया परन्तु उनका संघर्ष विध्वंस के लिये नहीं रचना के लिये 
होता था और वह रचना शान्ति की रचना होती थी । उनका 
प्रयत्त सदा समता का--अश्रपरिग्र हवादिता का था क्‍योंकि वे 
जानते थे कि जब तक राष्ट्रों की, व्यक्तियों की, सम्पत्ति में 
समता न होगी तब तक शान्ति असम्भव है । 


लड़ाई की परिभाषा का विश्लेषण करें तो उसमें झ्राथिक- 
स्पर्धा, लालच और विभिन्न चीजों पर कब्जा पाने की होड़ का 
परिणाम ही उसमें प्रधान दिखाई देगा। इस विष बीज के 
उन्मूलन के लिये हमारा देनिक जीवन यदि सादगी से परिपूर्ण 
हो तो शान्ति श्राकाशकुसुम ही क्‍यों बनी रहे ! परन्तु जीवन 
में श्राज सादगी है ही कहां ? इसका कारण है कि पिछले युद्धों 
के परिणामस्वरूप राष्ट्र भले ही आज निःशक्‍त से हो रहे हैं, 
प्रत्यक्ष लड़ाई के लिये अ्रसमर्थ भी दिख रहे हैं, परन्तु लड़ने 
की तयारी वे ग्रब भी कर रहे हैं। लड़ने का दावा वे आज 
नहीं तो कल के लिये खुला ऐलान भी कर रहे हैं ! रूस 
के पास अविभाजित भारत से पांच गुनी अधिक भूमि 
है, जनसंख्या भी लगभग आधी है, फिर भी सन्‍्तोष नहीं । 
भ्रमेरिका सोने का द्वीप कहा जाता है पर उसे भी दूसरों का 
शोषणा किये बिना शान्ति नहीं ! आस्ट्रेलिया की जनसंख्या 
केवल ६० लाख है, भूभाग भी भारी विश्ञाल है परन्तु दूसरे 

देशों की जनता जब झावश्यक खाद्य पदार्थों के लिये लालायित 
है तब उसे कहां अपनी स्वार्थ साधना के बिना सस्ते मूल्य पर 
खाद्य सामग्री की पूति का ध्यान है? यह बबरता झौर यह 
विषमता राष्ट्र का रोग है। जब तक इनकी चिकित्सा न होगी 
शान्ति स्वप्न मात्र है। शान्ति के पुजारी जो होते हैं उन्हें इस 
तथ्य को स्वीकार करना ही पड़ता है। वाशिंगटन के डॉ० 
मोडंकाई जान्सन को विश्व-शान्ति-सम्मेलन के श्रवसर पर 
मगन वाड़ी की सादगी से प्रभावित होकर कहना ही पड़ा-- 
“यहां की बांसों की बनी, और मिट्टी से लिपी दीवारों भ्रौर 
मगनदीपों की मन्द रोशनी में में उस गद्धरणा का दृश्य देख 
रहा हूं जिसमें ग्राज से दो हजार वर्ष पहिले प्रभु ईसा ने जन्म 
लिया था !” और श्रमेरिका के श्री रे न्‍्यूटन को भी कहना 
पड़ा-- पश्चिम के लोग गांधी जी की इस विचारधारा को 
शीघ्र ही झात्मसात्‌ न कर सकेंगे, पर यदि उन्हें विनाश की 
ओर भ्रग्रसर नहीं होना है तो उन्हें श्राज नहीं तो कल यह 
व्याख्या मान्य करनी ही होगी । 

पुरान कुरान की बात तो ठीक ही है बाइबिल को भी 
स्वीकार करना पड़ा--“सज्जनता सबसे बड़ा धन है। मनुष्य 
को जो उसके पास है उसी से सनन्‍्तुष्ट रहना चाहिये । हम संसार 
में कुछ नहीं लाये न लेकर जावेंगे ।' 


सिहनी का दूध सोने के पाजन्न में ठहर सकता है, महावीर के 
मंत्र को बाप और आज के आध्यात्मिक संत वर्णी जी जैसी विश्व- 
वन्द्य विभूतियां ही समझ सकती हैं। इसलिये बापू ने कहा-- 


ह्ऊ 


१. वास्तव में चुराया हुआ न होनेपर भी अ्रनावश्यक संग्रह 
चोरी का माल हो जाता है । परिग्रह का श्रर्थ है संचय या इकट्ठा 
करना । सत्यशोधक अ्रहिसक परिग्रह नहीं कर सकता । 

२. धनी के घर उसके लिये अनावश्यक चीजें भरी रहती 
हैं, मारी मारी फिरती हैं, खराब होती रहती हैं, दूसरी ओर 
उनके ग्रभाव में करोड़ों मनुष्य भटकते हैं, भूखों मरते हैं, जाए 
से ठिठुरते हैं। यदि सब लोग अपनी आवश्यकता भर को ही 
संग्रह करें तो किसी को तंगी न हो और सब को सनन्‍्तोष रहे । 


३. आदर्श आत्यन्तिक श्रपरिग्रह तो उसी का कहा जायगा 
जो मन से और कम से दिगम्बर है। 

४. याद रखें कि वस्तुओं की भांति विचार का भी परि- 
ग्रह न होना चाहिये। अपने दिमाग में निरथंक ज्ञानभार लेने- 
वाला मनुष्य परिग्रही है । 

५. सच्चे सुधार का, सच्ची सभ्यता का लक्षरणा परिग्रह 
बढ़ाना नहीं है, बल्कि विचार और इच्छापू्वक उसका घटाना 
है। परिग्रह घटाते जाने से सच्चा सुख और सच्चा सन्‍्तोष 
बढ़ता जाता है, सेवाशक्ति बढ़ती है । 

६. अभ्यास से मनुष्य अपनी आवश्यकताओं को घटा 
सकता है और ज्यों-ज्यों घटाता जाता है त्यों-त्यों वह सुखी, 
शांत और सब तरह से आरोग्यवान होता जाता है।' 

यह था बापू की भोली भाषा में महावीर के शान्ति सूत्र 
का विशद वर्णन जिसे देश विदेश ने आवश्यक समभा, सत्य 
समभा । 


४धेप 


भारत में होने वाले विश्व शान्ति सम्मेलन में समागत 
सदस्यों ने भो इस वस्तु-तत्व को स्वीकार किया कि यदि विश्व- 
शान्ति सम्भव है तो एकमात्र उस अ्परिग्रहवाद के मार्ग पर 
चलने में है जो आधुनिक पूंजीवाद और समाजवाद की संघ- 
षात्मक कड़ियों को तोड़ सच्चे साम्यवाद की स्थापना कर 
सकता है। इसीलिये उन्होंने कहा था--“हम उस भारत को 
देखने श्राये हैं जहाँ बंठकर विश्व का शान्ति दूत शान्तिसृत्र का 
संचालन करता था ।* 


ग्राज के अ्रशांत विश्व की दयनीय दशा का कारण पृज्य 
वर्णी जी ने भी परिग्रह बताया है । उन्होंने कहा--- 


“संसार में जितने पाप हैं उनकी जड़ परियग्रह है।'''आझाज 
यदि इस परिग्रह में मनुष्य आसक्त न होते तो यह समाजवाद 
गा कम्यूनिस्टवाद क्‍यों होते | ग्राज यदि परिग्रह के धनी न होते 
तब ये हड़तालें क्‍यों होतीं ? यदि परिग्रह पिशाच न होता तब 
जमींदारी प्रथा एवं राजसत्ता का विध्वंस करने का अवसर क्‍यों 
ग्राता ? कांग्रेस जंसी स्वराज्य दिलाने वाली संस्था की विरोधी 
निन्दा क्‍यों करते ? स्वयं उनके स्थान में ग्रधिकारी बन बंठने 
की चिन्ता भो क्‍यों करते ? हम उच्च हैं, आप नीच हैं यह मेद- 
भाव भी क्‍यों होता ? परिग्रह पिशाच की यह महिमा है कि 
इस कुए का जल तीन वर्णों के लिये है, इसमें यदि शूद्गर के घड़े 
पड़ गये तब अपेय हो गया, जब कि टट्ठियों से होकर भी नल 
की नली जाने पर भी जल पेय बना रहता है। ऐसी 
दुर्भावनाएं तक उत्पन्न करता है। सम्प्रदायवादियों ने धर्म 

तक को निजी घन मान लिया है औौर धर्म की सीमा बांध 
दी है।  परिग्रह लेसे में दुःख, देने में दुःख, भोगने में दुःख, 
धरने में दुःख, सहने में दुख ? घिक्‍्कार इस दुःखमय परिग्रह 
को।' 

ग्रपरिग्रही बापू और वर्णी जी के अनुभव यह बतलाते हैं 
कि एक-देश-रूप (अखुब्रत रूप) भी अपरिग्रह पालन धन और 
साम्राज्य के लिये होने वाली उस प्रतिद्वन्द्चिता का अ्रन्त कर 
सकता है जो श्राधुनिक युग की सजीव शाप, दुःखों की जननी 
एवं सर्वभक्षी भौतिकवाद की परिपोषिका है । उस प्रतिद्वन्दिता 
का भ्रन्त ही विश्व में शान्ति साधक है। इससे यह सहज ही 
सिद्ध हो गया कि यदि विश्व में शान्ति सम्भव है तो उस अ्रप- 
रिग्रहवादी सिद्धान्त की सक्रिय योजना से जिसका श्रीगणेश 
महावीर ने किया । 


अनप्चात्मवाए 


महावीर-स्वामी की वेयक्तिक, सामाजिक तथा दाशेनिक 
विचारधारा के साथ आध्यात्मिक विचारधारा का बिश्लेषण 
इस प्रमाण का प्रतीक है कि उन्होंने संसार की सम्पूर्ण सम- 
स्याशों को सुलभाने के लिए भ्राध्यात्म जगत जीवात्मा का बाह्य 
तथा प्नन्तः सूक्ष्म निरीक्षण कर संसार के दुः:खातुर प्राणियों के 
समक्ष एक सच्चा सीधा मार्ग उपस्थित किया है । उन्होंने श्रपने 
उपदेश में जीवात्मा के सम्बन्ध में कहा--“संसार में दो प्रकार 
के पदार्थ हैं-- १. चेतन (सजीव) २. अभ्रचेतन (निर्जीव) चेतन 
के प्रमुखतया दो भेद है १. संसारी (कर्मों के कारण संसार में 

बार-बार जन्म धारण कर भ्रमण करने वाले एक इन्द्रिय, 
दो इन्द्रिय, तीन इन्द्रिय, चार इन्द्रिय श्र पांच इन्द्रिय जीव) 
२ मुक्त (कमंबन्धन से मुक्त होने के काररणा मोक्ष प्राप्त) । भ्रचे- 
तन के पांच भेद हैं पुदूगल, धमं, अभ्रधमं, श्राकाश और काल । 
इनमें से जीव (चेतन) तथा पुद्गल सभी के श्रनुभव में भ्राते 
हैं । जाव पदार्थ प्रायः सभी को प्रत्यक्ष तथा स्वानुभव-गम्य हैं । 
सुख दुःख का प्रत्यक्ष ग्रनुभव जिसे होता है वही भ्रात्मा है । में 
सुखो हैँ, में दु:खी हैं, यह प्रतीति जिसे होती है वही आत्मा है। 
जो रूप, रस, गंध और स्पर्श के द्वारा जाना जाता है वही 
रूपादि गुणबाला पुदुगल पदार्थ है। इन दोनों पदार्थों (श्रात्मा- 
पुदूगल) की परस्पर में जो व्यवस्था होती है उसीका नाम संसार 
है। संसार का मूल कारण मिथ्यादशंन श्रर्थात्‌ श्रनात्मीय 
पदार्थों में श्रात्मीय भाव है उसीके प्रभाव से यह आ्रात्मा अ्रनन्त 
संसार का पात्र होता है । इसी संसार में यह जीव चतु्गंति 
सम्बन्धी दु:खों को भोगता हुआ काल व्यतीत करता है । वास्त- 
विक रूप में जीव तथा पुद्गल दोनों ही स्वतन्त्र है, दोनों की 
परिणति भी स्वतन्त्र हैं परन्तु यह जीव अज्ञानवश अनादिकाल 
से पुदूगल को अपना मान कर ग्रनन्त संसार का पात्र हो रहा 
है । झात्मा में जानने देखने की शक्ति है परन्तु यह जीव उस 
शक्ति का यथार्थ उपयोग नहीं करता भ्रर्थात्‌ पुदूगल को श्रपना 
मानता है ! श्रनात्मीय शरीर को आत्मा मानकर उसी की 
रक्षा के लिए अ्रनेक यत्न किया करता है। परमार्थ से देखा 
जाय तो कोई किसी का नहीं है। इसलिये परसे ममता को 
त्यागना ही श्रेयस्कर है । ममता का त्याग तभी होगा जब इसे 

प्रनात्मीय जानोगे, जब इसे पर समभोगे तब स्वयमेव इससे 
ममता छूट जावेगी। ममता का छूटना ही संसार दुःख के 
नाश का मूल कारण है । महाबीर के सच्चे भ्रनुयायी भारत 
के परम श्राध्यात्मिक सन्त पृज्य श्री १०४ क्षुल्लक गणेशप्रसाद 
जी वर्णी महाराज ने उपाय बताते हुए कहा है-- 


१-अनात्मीय पदार्थों को अपने से भिन्‍न जानने के लिए 
तत्वज्ञान का भ्रभ्यास करना चाहिए। प्रात्मज्ञान हुए बिना 
मोक्ष का पथिक होना कठिन है, कठिन क्या अ्रसम्भव भी 
है । भ्रत: शभ्रपने स्वरूप को पहिचानो तथा अपने स्वरूप को 
जानकर उसमें स्थिर होझ्ो । यही संसार से पार होने का 
मार्ग है । 

२-हमारो श्रनादि काल से जो यह बुद्धि है कि वह हमारा 
भला करता है, वह बुरा करता है, हम पराया भला करते हैं 
स्त्री पुत्रादि नरक ले जाने वाले हैं, भगवान्‌ स्वर्ग मोक्ष देने 
वाले हैं--यह सब बिकल्प छोड़ो । अपना जो शुभ परिणाम 
होगा वही स्वर्ग मोक्ष ले जाने वाला है तथा जो अपना अशुभ 
परिणाम होगा वही नरकादि गतियों में ले जाने वाला है। 
तात्पपं यह कि पर पदार्थ के प्रति रागद्वेथ करने का जो मिथ्या 
प्रभिप्राय हो रहा है उसे त्यागो, अनायास निज माग्गं का 
लाभ हो जावेगा । 

३-पदार्थ सुखदाई या दुःखदाई नहीं भ्रपितु हमारी कल्पना 
ही सुखदाई झोर दुखदाई है। इसलिये पदार्थों को इष्टानिष्ट 
मानना मिथ्या है। ग्रत: आत्मीय परिणति में जो मिथ्या कल्पना 

है उसे त्याग देना ग्रावश्यक हैं । जिस दिन हमारी यह मान्यता 
इन बिकल्पों से मुक्त हो जावेगी, श्रनायास ही तजान्‍्य दु:खों से 
छूट जावेगी । इसी का नाम मोक्ष है । 

४--सुख व शान्ति का कारण इच्छा का प्रभाव है। 
आत्मा को दु.ख देने वाली वस्तु इच्छा ही है। वह जिस विषय 
की हो उसकी पूर्ति जब तक नहीं होती तब तक वह जीव दुखी 
रहता है। श्रात्मा भी आगामी दु:खों का पात्र होता है। यह 
सब होने पर भी यह आझात्मा निजहित करने में संकुचित रहता 
हैं । संसार की वासनाएं इसे सताती रहती हैं । श्रतः इच्छाप्रों 
का अ्रभाव कल्याण के लिये नितानत आवश्यक है । 

५--प्राशा का त्याग सुख का मूल है। झ्राशा सभी दु:खों 
की जड़ है। जिन्होंने प्राशा जीत ली उन्होंने करने योग्य जो 
था सब कर लिया । आाशा का विषय इतना प्रबल है कि कभी 
इसका गते भरा नहीं जा सकता । 

आत्मा ही मलिन होने से संसार की साधक है श्रौर ग्रात्मा 
निर्मल होने से मोक्ष-मार्ग की साधक है। ग्रत: जहां तक बने 
ग्रात्मा की मलिनता को दूर करने का प्रयास करना चाहिये । 

ग्रात्मा में भ्रनन्‍्त शक्ति तिरोभूत है। जैसे सूर्य का प्रकाश 
मेघ पटलों से श्राच्छादित होने पर अ्रप्रगट रहता है वँसे ही 
कर्मों के आवरण से आत्मा की अनन्त शक्तियां प्रगट नहीं 
होती । जिस समय आ्रावरण हट जाते हैं उसी समय वे शक्षितयां 
पूर्ण रूपेण. विकसित हो जाती हैं। निगोद से लेकर मनुष्य- 
पर्याय धारण कर मुक्ति के पात्र बने, इससे ग्रात्मा की अचिन्त्य 

शक्ति ही तो विदित होती है। अतः हमें उसी श्रात्मा को जानने 
का अ्रवश्यमेव प्रयत्न करना चाहिए। अपने को लघु मानता 
महती श्रज्ञानता है, पवित्र आत्मा को पतित बनाना है, उसके 
साथ अन्याय करना है। भ्ररे ! तुभमें तो अनन्त-ज्ञान की शक्ति 
तिरोभूत है। झपने को मान तो सही कि--मुभमें परमात्मा होने 
की शक्ति विद्यमान है। जेसे बालक मिट्टी के खिलौने बनाते 
श्रौर फिर बिगाड़ देते हैं वेसे ही हमने संसार बनाया और हम 
ही यदि चाहें तो संसार से मुक्त हो सकते हैं ।' 

भगवान्‌ महावीर ने अपने दिव्योपदेश में मानव के आात्म- 
कल्याण के लिये जो कुछ कहा उसका सुन्दर निदशन वर्णी जी 
के उक्त उपाय सूत्रों में अपने उत्कृष्टतम रूप में विद्यमान है । 
इसका प्रनुसरण करने वाला कोई भी पथश्रान्त पथिक सनन्‍्मार्ग 
पर चलकर श्रात्म-कल्याणा कर सकता है : 


श्रद्धाउ्जलि 

भगवान्‌ महावीर के त्याग पूरो जीवन और सिद्धान्तों का 
प्रचार ही हमें नई गति विधि, नई चेतना श्लौर नई जागृति दे 
सका है। अपने समय में जिस भअ्रनाचार श्रोर श्रत्याचार पूरा 
हिस।त्मक युग को उन्होंने विश्व शान्ति का सन्देश दिया वह न 
केवल उसके अनुरूप और तभी तक वेज्ञानिक था प्रत्युत आज 
भी वह शान्ति विधायक श्रोर वेज्ञानिक बना हुआ है । तब धर्म 
के नाम पर हिसा होती थी, श्रब राष्ट्र के नाम पर होती है । 
एक झोर परमाणु बम की संहारक शक्ति मानवता को जीवित 
जला देना चाहती है तो दूसरी श्रोर हाईड्रोजन बम बर्वेर दान- 

वता का अकाण्ड ताए्डव रचकर कभी भ्रागे होने वालेप्रलयद्धूर 
हृश्य अभी उपस्थित करना चाहता है ! ऐसे समय में झ्ापस में 
लड़ मरने वाले राष्ट्र महावीर की अहिसा का प्रयोग करें तो 
हिसक यज्ञों की तरह युद्ध की धधकती भीषणा ज्वालाएँ भी 
सदा को शान्त हो सकती हैं। महावीर द्वारा प्रचारित यह पांच 
महा सिद्धान्त, आधुनिक रचनात्मक कार्यक्रम से बहुत ही उच्च 
कोटि का रचनात्मक कार्यक्रम है । कहना होगा कि महावीर 
जसे मोन सेवा-ब्रती थे वेसे ही एक महान्‌ विचारक, सफल 
प्रचारक, उग्र क्रान्तिकारी, प्रबुद्ध बुद्धिवादी एवं महा-महिम 
विभ्तिशाली भी थे । उनके पांच महा सिद्धान्त विश्व शान्ति का 
सफल सन्देश है। उसका प्रचार मानव समाज को कल्याणकारी 
सुख-शान्ति-समृद्धि का वरदान होगा । 


यदि हम यह कर सके तो महा मानव, महा सन्देश वाहक, 
महा नायक, महावीर के प्रति हमारी यही सच्ची-श्रद्धांजलि 
होगी । 


श्रीराम ओर महावीर 


मर्यादा पुरुषोत्तम भगवान श्री रामचन्द्र जी तथा जनधर्म 
के भ्रन्तिम धर्म प्रचारक--तीथ्थंद्भधुर श्रीमहावीर स्वामी-- 
दोनों ही भारतवर्ष के पूज्य महापुरुष हैं । वह वे प्रकाश स्तम्भ 
हैं जिनके दिव्य भव्य प्रकाशपुञ्ज में जन-मन ने श्रपने कल्याण 
का मार्ग प्राप्त किया, प्राप्त करता आ रहा है और प्राप्त 
करता रहेगा । जेनधममं में राम का महनीय व्यक्तित्व है । 


डे 


जैन शास्त्रों के प्रनुसार--२४ तीथेड्भधुर, १२ चक्रवर्ती, € 
नारायण, € प्रतिनारायण और € बलभद्र यह ६३ शलाका 
पुरुष माने गये हैं । इनमें से महावोर तीथंडू;र माने गये 
हैं, राम और लक्ष्मण नारायण तथा बलभद्र माने गये हैं । 
राम को जैन लोग उसी तरह सिद्ध-परमात्मा के रूप में पूजते 
हैं जैसे महावीर को सिद्ध परमात्मा के रूप में पूजते हैं । जेन 
धर्म में किसी को अ्रवतार नहीं माना गया है भ्रपितु यह माना 
गया है कि प्रारम्भ में वे एक साधारणा व्यक्तित्व वाले होते 
हैं--हम श्राप जैसे हाड़ माँस के मानव होते हैं परन्तु बाद में 
झ्रपने विशेष लोकोपकारी कार्यों और विशाल उदार भावनाश्रों 
को क्रियात्मक रूप देने के कारण लोकोत्तर पृज्य प्रतिष्ठा युक्त 
व्यक्तित्व शाली या महान्‌ पद के अधिकारी बन जाते हैं । 
सभी के हृदयों में स्वपर कल्याण की वह मन्दाकिनी प्रवाहित 
होती है जिसकी विमल सलिल धारा में मानव अपने पाप पुण्ज 
को प्रक्षालित कर पुण्यात्मा बनने का सौभाग्य प्राप्त करता 
है। अस्तु । 
भगवान श्री रामचन्द्र जी के पुरयचरित का वशान आचाय॑ 
जिनसेन ने अपने रामचरित में इस प्रकार किया है-- 
श्रीमद्रामच रित्रमुत्तममिद॑ नानाकथापूरितम्‌, 
पापध्वान्तविनाशनंकतररि कारुष्यवल्लीवनम । 
भव्यश्रेषिमन:प्रमोदसदन॑ भकत्यानघं कीतितम, 
नानासत्पुरुषालिवेष्ठितयुत॑ पुष्यं शुभ पावनम्‌ ।॥। 
(रामचरित्र १८०) 

परमोत्तम, नाना कथाओ्रों से युक्त, पापरूप अन्धकार को 
नष्ट करने वाला, करुणा या दयारूपी लताझ्नों का वन, भव्य- 
जीवों के मन को प्रसन्‍न करने वाला आनन्दनिकेतन, भक्त 
लोगों का अघ (पाप) नाशक, सीता जी, सुग्रीव तथा हनुमान 
एवं विभीषरा आदि सत्पुरुषों (के त्याग श्रादि गुणों) से विश्वूषित 
श्री रामचन्द्र जी का चरित्र शुभ (मड्भल) पवित्र एवं पुराय 
दायक है । 

इस राम चरित्र की एक और विशेषता है वह यह कि 
इसे-- 

“श्री व्धमानेन जिनेश्वरेण त्रेलोक्यबन्द न यदुक्‍्तमादौ । 
तत: पर गौतम संज्ञकेन गणेश्वरेण प्रथितं जनानां ॥ 
(रामचरित्र १८१) 

सबसे पहले त्रिलोक पूज्य भगवान महावीर स्वामी ने कहा 
है । श्रोर बाद में उसी परम पावन रामचरित्र को गौतम 
गणधर ने जनता में प्रचारित किया है। 

इसका कारण क्या है ? यही कि भगवान श्री रामचन्द्र 
जी ने मर्यादा का उलघंन करने वाले आतताइयों से सदा धर्म 
की रक्षा को है। सनातन धर्म शास्त्रों में हजारों उदाहरण हैं । 
जनधर्म शास्त्रों में भी दशांगनगर (वर्तमान मन्दसौर) के 
राजा वज्ञकर्णा पर उज्जन के राजा सिहोदर के ग्राक्रमण श्रौर 
ग्रत्याचारों से मुक्ति, जन मुनि कुलभूषण देपभूणा के ऊपर 
पिछले जन्म के वरी राक्षसों द्वारा किये गये उपसंग-उपद्रवों का 
निवा रण आदि श्रनेक उदाहरण हैं । त्याग का आदर्श तो ऐसा 


घर 


जैसा कहीं भी नहीं। राज्याभिषेक के लिये ब्ुलाये गये, पर बन- 
बास की ग्राज्ञा मिली । आ्राज्ञा शिरोधाये करने के लिये वैसे ही 
अ्रपने मस्तक को सह भुका दिया जैसा राजमुकुट धारण करने 
के लिये भुकाना था । मज्भल दुन्दभि बजना बन्द हो गया पर 
श्री राम के हर्षोल्लास में कोई अन्तर नहीं आया । 


ग्रपनी प्यारी प्रजा के हित के लिये तो उन्होंने जिस उदा- 
रता का परिचय दिया उसकी आँकाक्षा में आज भी रामराज्य 
की श्राशा बड़ी प्रतिष्ठा के साथ की जा रही है। यह राम ही 
की उदार-भावना थी-- 

“स्नेहें दयां च सौख्यं च यदि वा जानकीमपि । 

प्रजाजनानु रजजार्थ मुझ्चतो नास्ति में व्यथा ॥” 

श्रपनी प्यारी प्रजा के अभीष्ट के लिये स्नेह, दया, सुख 
श्रौर ग्रावश्यकता पड़ो तो प्राणप्रिया-जानकी को भी छोड़ने में 
मुझे कोई व्यथा नहीं होगी । 

राम की धर्मभक्ति, धर्मभक्त संरक्षण, पिवृभकति और 
जन संरक्षण, धयं और भ्रादर्श राज्य (रामराज्य) संचालन भ्रादि 
गुण उन्हें एक ग्रादर्श भक्त, जन संरक्षक, सुयोग्य पुत्र, कुशल 
शासक तथा महान त्यागी प्रमाणित करते हैं । भ्रस्तु । 

श्री रामचन्द्र जी १४ वर्ष को पिता की आ्राज्ञा से बन गये, 
पर महाबीर स्वयं पिता से आ्राज्ञा मांग कर बन गये | बनवास 
से श्राकर श्री राम ने राज्य किया, महावीर ने घर छोड़ा सो 
ऐसा कि सदा को छोड़ा । राम के साथ बनबास में सीता और 
लक्ष्मण थे, सशस्त्र थे पर महावीर अकेले और निशस्त्र थे । 


कप 


श्री राम तथा महावीर-दोनों ही राजकुमार थे, दोनों ही 
महावीर थे। दोनों हो महापुरुष थे, दोनों ही परम पद-मोक्ष 
को प्राप्त हुए हैं, दोनों हो अपने-अपने समय में जनता के कल्याण 
हेतु महान्‌ झ्राद्श उपस्थित कर गये हैं । भ्रपने सम सामयिक 
परिस्थितियों में जीवन निर्वाह, और ग्रात्म कल्याण हेतु दोनों 
ने ही ग्रावर्यकतानुसार शपने दृष्टिकोण रखे। दोनों ही हमारे 
श्राराध्य श्र पूज्य हैं ; दोनों ही वह आ्राद्श चरण चिन्ह छोड़ 
गये हैं जिन पर चलकर हम अपना कल्याण कर सकते हैं । 


श्रीकृष्ण ओर महावीर 


कमंयोगी भगवान्‌ श्रीकृष्ण जेन धर्म के बाइसवें तीर्थंद्धुर 
श्रीनेमिनाथ (भ्ररिष्टनेमि) के समकालीन थे। श्रीकृष्ण के 
पिता वसुदेव और श्री नेमिनाथ जी के पिता द्वारिका के यदु- 
वंशी नरेश समुद्र विजय सगे भाई भाई थे। श्रतः उनके सगे 
चचेरे भाई भी थे । जेन शास्त्रों में वणित ६३ शलाका महापुरुषों 
में वे श्रन्तिम नारायण थे । हरिवंश पुराण, पाण्डव पुराण श्रौर 
नेमि पुराण में इनके पावन चरित्र के भव्य चित्रों का दर्शन 
होता है। आगे चलकर वे जनधर्म के १२ वें तीथंड्भर होंगे । 
जेन धर्म में उनका व्यक्तित्व पूज्य है; वन्दनीय है । 

दुःख सुख की लीला भ्रूमि-संसार की समरस्थली या 
कहिये मोह माया के रद्भमजञज्च पर दोनों ही (श्री कृष्ण और 
महावीर) उस समय झाये जब घामिक मान्यताझ्रों को अपनी 
स्वार्थ साधना का साधन बनाकर लोग साघुओ्रों का तिरस्कार 

भौर पापों के विस्तार में संलग्न थे। जनमानस त्रस्त हुए और 
उन्हें सुनाई पडा--- 
“परित्राशाय साधूनां विनाशाय च दुष्कृताम । 
धर्ंसंस्थापनार्थाय संभवामि युगे युगे ॥ 


श्रीकृष्ण को श्रपने जीवन के श्रस्तित्व तक के लिये बच- 
पन से ही संघर्ष का साक्षात्कार करना पडा । कंश के श्रत्याचार 
मदमत्त कौरव-पाणडवों द्वारा किया गया परिहास, चारों ओर 
विद्रोहियों का जाल--उन्हें श्रपना सुदर्शन चक्र चलाने या कर्म 
भूमि पर कम करने से कंसे रोक सकता था ? उन्होंने कर्म 
किया और निष्काम होकर किया-- 

“कमंण्येवाधिकारस्ते मा फलेषु कदाचन ।* 

“मानव कर्म करने में रत रहे परन्तु फल की इच्छा कभी न 
करे | एक आदर्श उपस्थित किया । 


जो साधारण जन हैं वे कृष्ण लीला के वाह्य रूप को ही 
सत्यमान उसी में मग्न हो जाते हैं। कृष्ण की चीरहरण लीला 
का जो अध्यात्मिक रूप है उसे भूल जाते हैं । गोपियां इन्द्रियों 
की प्रतीक हैं। उनको वस्त्र विहीन करना वासनाश्रों से 
मुक्त करना है। रास लीला का रहस्य-इन्द्रियों के वासना 
प्राण में खेलते हुए भी उनके चक्कर से, उनके दूषित प्रभाव 
से सुरक्षित रहना है। वेसे ही जसे जल में रहने वाला भी 
कमलपन्न जल से भिन्‍न रहता है । राधा कही जाने वाली गोप 
कृन्या-ममता का रूपक है जिसके साथ उन्होंने रास रचायी 
पर चक्कर में नहीं पड़े, जिसके साथ खेले-झौर सदा विजयी 

रहे । 'ममता' को परास्त किया और अपने कर्मयोग का मूल 
श्री गणोश किया । राधा (ममता) छुट-पटाती रह गई भौर 
श्री कृष्ण जी अपने शासन (राज्य तथा स्वात्म शासन) में 
संलग्न हो गये । यमुना एक संसार रूपी नदी है जिसमें कषाय 
(क्रोध-मान-माया-लोभ का पुञज्ज) कालिया नाग है। उनकी 
वंशीं की मधुर तान इनके दिव्योपदेश का संगीत स्वर है ? 
अग्रपनी बंशी की इसी मधुर तान को सुनाते हुए उन्होंने 
कालिया नाग-क्रोधादि कषायों का दमन किया था । 


महावीर की ग्रात्मा भी इसी क्रोधादि कषाय, मोह-ममता 
झोर इन्द्रिय विजय के लिये छटापटा उठी थी। उसी सामाजिक 
विषमता का नाश करने के लिए उन्होने सामने उपस्थित पिता 
के राजपाट को छोड़ बन का मार्ग लिया था तिरस्कृत, भ्रप- 
मानित श्रौर दलितों के उद्धार हेतु उन्होंने श्रपना स्ंस्व त्याग 
दिया। 'जिश्रो सौर अपनी ही तरह दूसरों को भी जीने दो, एक 
आदर्श उपस्थित किया । 

श्री कृष्ण और महावीर दोनों ने ही दुनियाँ की श्वुराइयों 
का अन्त: निरीक्षण किया | दोनों ने ही लोक को मुक्ति का 
संदेश दिया। श्री कृष्ण को अपने जीवन के अस्तित्व की सुरक्षा, 
ग्रन्याय ग्रत्याचारों से संघ तथा शासन व्यवस्था के लिये कर्म 
करना पड़ा अ्रतः उन्होंने कमंयोग का सन्देश दिया। महावीर 
को शान्ति के साथ सामाजिक और सांसारिक समस्याओरों को 
सुलभझाना पड़ा ग्रत: उन्होंने श्रहिसा का सन्देश दिया। श्री 
कृष्ण को सामाजिक क्षेत्र में श्रधिक रहना पड़ा, महावीर को 

बहुत कम रहना पड़ा | दोनों ही बड़े कृपालु और दयालु थे । 
दोनों का उद्देश्य श्रौर कर्म जनता के कल्याण का था । अध्या- 
त्मिक क्षेत्र में आ्रात्मा और शरीर के सम्बन्ध में दोनों की विचार 
धाराएं पश्रपना-अपना विशेष महत्व रखती हैं। दोनों का सिद्धान्त 
था--जो पापात्मा है वही पुण्यात्मा भी बन सकता है। दोनों 
की इन्ही विचार धाराओं का प्रतिबिम्ब सनातन धर्म और जेन 
धर्म में देखने को मिलता है । 


“स्व धर्मान्‌ परित्यज्य मामेक शरण ब्रज । 
ग्रहं त्वां सवपापेम्यों मोक्ष यिष्यामि मा शुच्च ॥ 
(भगवान श्री कृष्ण) 
“अ्रपवित्र: पवित्रो वा सुस्थितो दुस्थितो5पिवा । 
यः स्मरेत्‌ परमात्मानं स वाह्याभ्यन्तरे शुचि: ॥” 
(जनधमं) 
किन्तु इसका तात्पयं यह नहीं कि श्रीकृष्ण ने कर्मयोग 
का-क मंमय सन्‍्यास तथा महावीर ने अहिसा सिद्धान्त को जन्म 
दिया है । अ्रपितु सत्य यह है कि श्री कृष्ण ने कमंयोग का व्य- 
वस्थित निरूपणा नये ढंग से किया है और महावीर ने पुनः 
झग्रहिसा का साथथेक एवं विशद रूप जनता के समक्ष रखा है। 
भारतीय संस्कृति बहुत उदार रही है श्रत: एक दूसरे धामिक 
विचारों का आदान प्रदान भी खूब होता रहा है । 
श्रीकृष्ण और महावीर के जीवन तथा सिद्धान्त उनके 
सफल तथा पृज्य व्यक्तित्व के प्रतीक हैं । दोनों ही हमारे पृज्य 
हैं, दोनों ही हमारे ग्राराध्य है । 

भगवान महावीर ओर महात्मा बुद्ध 


महात्मा बुद्ध जेनधर्म के अन्तिम धर्मप्रचारक-तीथ्थद्धूर 
महावीर स्वामी के समकालीन थे। महात्मा बुद्ध ने ही बोद्ध 
धर्म की स्थापना की थी | महावीर श्रौर बुद्ध की तुलना करते 
हुए प्रो० ल्यूमान ने लिखा है--'महावीर का जन्म ई० स० 
पृ्व ५७० के श्रासपास हुआ वह एक महान विजेता के रूप में 
प्रसिद्ध हुए | बुद्ध ६० स० पूर्व ५५० के लगभग जन्मे और 
बुद्ध अर्थात्‌ ज्ञानी कहलाये । ये दोनों महापुरुष अहेन्त (पूज्य) 
भगवन्त (प्रभु) और जिन (विजेता) के नाम से ख्यात थे। किन्तु 
महावीर की "तीर्थड्भरर' संज्ञा उसी प्रकार निराली है जेंसी बुद्ध 
की 'तथागत'। उसका कारण यह कि 'तीर्थंड्ूर' शब्द का 
भावार्थ---'मार्ग दशंक' शौर' तथागत का भावश्े--'श्रादर्श रूप 
है । बुद्ध का जन्म शाक्यकुल में होने के कारण वे 'शाक्यपुत्र' 
कहलाते थे । घर भाई बन्धुओं में उनका नाम “सिद्धार्थ भी 
था। बुद्ध नाम की शअपेक्षा से उनके अनुयायी श्रौर उनका धर्म 
बौद्ध कहे जाते हैं । महावीर को 'जिन' कहा जाता है इसलिए 
उनके अनुयायी और धर्म 'ज॑न' कहे जाते हैं। इस तरह भग- 
वान महावीर और महात्मा बुद्ध दो प्रथक महापुरुष थे । दोनों 
के धर्म भी स्वतन्त्र थे। जेनघर्म बौद्धधर्म से बहुत प्राचीन 
है । बौद्ध धर्म के जन्मदाता महात्मा बुद्ध थे जब कि महावीर 
और बुद्ध के पहिले जैन धर्म का प्रचार करने वाले २३ तीथंद्धूर 
ग्रौर हो चुके थे । 

बौद्ध धमं के अनेक पारिभाषिक शब्द और सिद्धान्तों की 

समता जन धर्म में है। जेसे--भ्रहिसा, दया, मैँत्री भावना, 
संसार और वासना से विरक्ति, कर्म सिद्धान्त, आस्त्रव, संवर- 
पारिभाषिक शब्दों का प्रयोग दोनों धर्मो में हें । परन्तु यह 
समता केवल शाब्दिक है श्रत: स्थूल रूप में है। जेन धर्म की 
प्रहिसा के अनुसार ग्राचरण करने वाला कोई व्यक्ति मद्य मांस 
का सेवन कभी नहीं कर सकता परन्तु बौद्ध धर्म के अनुयायी 
ग्रहस्थों द्वारा दिये गये ऐसे मांस का सेवन कर सकते हैं जो 
उनके भोजन के निमित्त से नहीं मारे गये पशु की हत्या से प्राप्त 
हुआ हो । प्रसन्‍नता यह है कि लद्जावतार सूत्र में महात्मा 
गौतमबुद्ध ने मांसाहार का निषेध किया है। सुत्तनिपात के 
धामिक सुत्त में तो जन धर्म की ही तरह स्थावर त्रस जीवों 
की रक्षा का विधान तथा रात्रि भोजन का भी निषेध किया 
है । कर्म सिद्धान्त की मान्यता भी स्थूल रूप से मिलती-जुलती 
है । बुद्ध के अनुसार रूप, वेदना, संस्कार भ्रौर विज्ञान की सन्‍्तति 
जब तक चलती है तब तक प्राणी को श्रनेक जन्मों में जैसे 
अ्रमणा करना पड़ता है वसे ही अपने शुभाशुभ कर्मो का फल 
भी भोगना पड़ता है। आ्राखव के क्षीण होने पर कमंक्षय होंगे 
कर्मक्षय होने पर मोक्ष प्राप्त होगा। परन्तु वहाँ यह 
प्रस्पष्ट है कि बुद्ध भी महावीर स्वामी की तरह कर्म को एक 
विशेष सूक्ष्म पुदगल की आत्मा पर प्रक्रिया रूप मानते थे जो 
ग्रास्रव, वंध और निजेरा की अवस्थाओ्रं से युक्त है। कारण 
यह है कि बन्ध तथा निर्जरा तत्व बौद्ध धर्म में नहीं है। इस 
प्रकार वाह्य साहवय हैं पर घामिक मान्यताग्रों में मतभेद है। 

ड्स साहश्य का कारण जेनाचाय देवसेन के 'दर्शन सार' में यह 
मिलता है कि बुद्ध ने पहले कुछ दिन जेनधर्म की मुनिचर्या का 
पालन किया था । इस कथन का समर्थन बौद्ध ग्रंथ मज्मिम- 
निकाय से होता है जहाँ बुद्ध यह कहते देखे जाते हैं “वहाँ ''''' 
हक ! मेरी यह तपस्विता थी--अ्रचेलक (नग्न) था । मुक्ता- 
चार हस्तापलेखन (हथेली पर रखकर भोजन करने वाला) नष्ट 
हिमादन्तिक (बुलाई भिक्षा का त्यागी), न-तिष्ट-भदन्तिक 
(ठहरिये कह दी गई भिक्षा को), न अपने उद्देश्य से किये गये 
को, और न॒निमन्त्रण को खाता था । न मछली, न मांस, न 
पुरा पीता था, शाकाहारी था, केश दाढ़ी नोचने वाला था।' 
मज्मिम निकाय ।१।२।२। 


जैन ग्रंथों के प्रनुसार यह एक दिगम्बर जैन साधु की चर्या 
है । 'दशंन सार के अनुसार बुद्ध जेनाचार्य पिहिताश्रव के शिष्य 
रह चुके थे । परन्तु जनचर्या कठिन प्रतीत होने के कारण वे 
बुद्धधर्म के प्रवतेक हुए । 

बुद्ध ने अपना मध्यम मार्ग चलाया। जिसमें गृहस्थों जेसी 
वासना न थी और न श्रमणों जसी घोर तपस्या ही थी । 


दोनों की तत्कालीन जनभाषा मागधी के रूप थे । दोनों 
सम्प्रदायों के नेताओ्रों का विचरण क्षेत्र (विहार) भी एक 
था। दोनों की भाषा, भाव, शैली एवं वरणन श्रादि में साम्य है। 
कभी कभी वे दोनों महात्मा एक ही नगर, एक ही गाँव और 
एक ही मोहल्ले में भी विचरण करते थे। दोनों के शिष्य तथा 
अनुयायियों का पारस्परिक सम्पर्क था। वे कभी कभी वाद- 

विवाद और शड्भा समाधान भी किया करते थे। भगवान्‌ 
महावीर की सर्वज्ञता पर उनका विश्वास था | यही कारण है 
कि मज्मिमनिकाय, न्यायबिन्दु, अंग्रत्तरनिकाय, और संयुक्त- 
निकाय इन चारों बौद्ध ग्रन्थों में भगवान्‌ महावीर को 
सर्वेज्ञ, समदर्शी, अनन्त ज्ञानधारी, सर्वहष्टा, सम्पूर्ण दर्शन और 
ज्ञान से संयुक्त, आदि विशेषताओं से युक्त माना गया है। 
डॉ० ल्यूमान ने महावीर और बुद्ध की तुलना करते हुए लिखा 
था--“महावीर केवल साधु ही नहीं, तपस्वी भी थे । किन्तु 
बुद्ध को बोध प्राप्त होने पर वह तपस्वी न रहे, मात्र साधु 
रह गये । बुद्ध ने अपना पुरुषार्थ जीवनधम पर लगाया । 
इस प्रकार महावीर का उद्देश्य आत्मधर्म हुआ तो बुद्ध का 
लोकधमं । बुद्ध ने अपना उद्देश्य 'श्रात्म-धर्म से विकसित करके 
लोक-धर्म' स्थिर किया इसी कारण वह प्रस्यात भी खूब हुए 

बुद्ध की दृष्टि लोक समाज पर लगी-वह सबके थे श्रोर उनका 
ग्रात्ममोग भी सबके लिए था । इस प्रकार उनका धम महावीर 
के धर्म से स्वथा--स्पप्ट रीति से जुदा ठहरता है । महावीर 
के धर्म में सर्वोच्च भावना ग्रात्मयोग और आ त्मत्याग की है । 
प्रत्येक बुद्ध और बुद्ध इन दो शब्दों का प्र्थ भेद दोनों महापुरुषों 
के भेद को स्पष्ट करता है। प्रत्येकबुद्ध का अर्थ यह कि--'जो 
अपने लिये ज्ञानी हुआ हो | और बुद्ध का अर्थ यह कि “वह पुरुष 
जो सबके लिये ज्ञानी हुआ हो । पहला ज्ञानी एकान्त में रहता 
हुआ अपनी ग्रात्मशुद्धि करके संतोष मानता है। दूसरा लोक 
समाज में विचरते श्र उपदेश देते हुए भी आत्मशुद्धि का 

प्रयत्न करता है। महावीर को एकान्तवासी 'प्रत्येकब्ुद्धं को 
संज्ञा तो दी नहीं जा सकती क्‍योंकि वह भी लोक समाज में 
विच रते थे। बुद्ध की तरह महावीर के भी अनेक शिष्य थे और 
उनका अपना संघ भी था। महावीर संघ का विस्तार भी होता 
रहा है। भारत की सीमा के बाहर यद्यपि उनका विस्तार 
अधिक नहीं हुआ परन्तु भारत में उसका ग्रस्तित्व ग्राज तक 
है। भरत: महावीर का स्थान प्रत्येकब॒द्ध से ऊंचा है। निःस- 
न्देह महावीर उन पुरुषों में से थे जो ग्रात्म-चिन्तवन पर विशेष 
ध्यान देते थे। और उनके शिष्यगण आरात्मोद्धार के लिये 
विशेष पुरुषार्थ करते थे । इस प्रकार प्रत्येकब॒द्ध और बुद्ध इन 
दोनों श्रेणियों के ऊपर महावीर थे ।' 


वस्तुत: भारत वर्ष इन दोनों ही महापुरुषों का चिर ऋगणी 
है | वह वे विभूतियां थीं जिनकी सुधारक सफल विचारधारा 
ने धधकती यज्ञ-ज्वालादों को जानत किया, जगत से हिसा 
को हटाया और निरपराध मारे जाने वालों को जीवन दान 
दिया । अहिसा की वह मन्दाकिनी प्रवाहित की जिसकी पावन 
सलिलधारा में स्तान कर अ्रग्ञान्त मानव मन दान्‍्ति प्राप्त 
करता है । युद्ध की श्रोर जाने वाले लालचो राष्ट्रों की श्राज 
भी भारत अहिसा का झाश्रय लेने की सम्मति देता है। यही 
कारणा है कि विश्व गान्ति के लिये भारत ग्राज नेतृत्व करने 
की क्षमता रखता है| गान्ति विधायक भारत के प्रधान मंत्री 
पूज्य पं० श्री नेहरू जी जहां जाते है, परराप्ट्र उनसे ही श्रपनी 
समस्या का समाधान पूछने नजर गाते हैं ! भारत के प्रत्येक 

नागरिक के मन में अ्रहिसा को छाप पड़ी हुई है, और वह 
ग्रमिट है। भश्रहिसा बापू का दिया हुआ्आा वह अमोध मन्त्र है 
जो उन्होंने महावीर और बुद्ध की परम्परा से प्राप्त किया था 
और जिसे हमारे प्रधान मंत्री विश्व-मेत्री के सद्‌ उद्देश्य से सब 
के कानों में फंक रहे हैं । 

दोनों ही महापुरुषों ने लोक कल्याण की भावना से सांसा- 
रिक सुखों का त्याग कर अपने जीवन दीप को जलाया था, 
संसार को प्रकाश दिया था । दोनों के चरण चिन्हों पर चल- 
कर भारत अपने आदर्श को चिरस्थायी रखेगा । हम इन विश्व 
विभूतियों की पुण्यस्मृति में अपनी श्रद्धांजलि समपित करते हैं । 


महावीर निर्वाणोत्सव-दीपावली 


ग्राज भी मनुष्य के सामाजिक व राष्ट्रीय जीवन में पर्व 
भ्रौर त्यौहारों का वही महत्व है जो उनके प्रारम्भिक प्रचलन 
के समय सोचा गया होगा । महत्व तो उससे होने वाले लाभों 
से भ्रनुमानित किया जा सकता है पर उसके उद्गम के कारणों 
पर निशचयत: पहुंचना कठिन होता है । उसके दो काररा हैं, एक 
तो यह कि उनका परिचय वर्शानात्मक प्रधानता संयुक्त है, 
ऐतिहासिकता से शून्य या दूर है। दूसरा यह कि प्रचलित, 
ग्रनेक मत-मतान्तर--धामिक विभिन्‍नता एवं मान्यताश्रों के 
विश्वम में उस वास्तविकता तक पहुँचना कठिन हो गया है । 
त्यौहारों का विषम वर्गीकरण भी एक काररणा है। भारतीय 
त्यौहारों का वर्गीकरण ऋतु, इतिहास, कुटुम्ब तथा धर्म के 
झाधार पर किया गया है परन्तु खेद है कि धामिक त्यौहारों 


ध्प्प 


में केवल शैव, वेष्णव, शाक्त और गणपति के त्यौहारों को ही 
घामिक्‌ त्यौहार कहा गया है। जेन-धरं झौर बौद्ध-धर्म कोई 
धर्म प्रतीत नहीं हुए ! श्रौर न उनके त्यौहार त्यौहार प्रतीत 
हुए | मेरे अपने विचार से यदि त्योहार ऋतु तथा फसल 
सम्बन्धी, ऐतिहासिक, सौर, सामाजिक, धामिक तथा राष्ट्रीय 
यह सात प्रकार ही माने जायं तो सभी भारतीय त्यौहार इसमें 
समाविष्ट हो जायेंगे । अस्तु । जेसा कि लोग मानते हैं दीपावली 
ऋतु अपेक्षित त्यौहार नहीं है वह एक इतिहास समर्थित विशुद्ध 
चामिक त्यौहार है। दीपावली की उत्पति के जो ग्रन्य कारण 
बताये हैं वह यह हैं--- 


१. ऋतु परिवर्तन के उपलक्ष में, 

२. शालि-धान्य की फसल के ग्रन्त होने के उपलक्ष में 
३. आगामी फसल के लिये खेत की तेयारी के उपलक्ष में, 
४. सूर्य तुलाराशियुक्त होने के उपलक्ष में, 

५. रामचन्द्र जी के राज्याभिषेक के उपलक्ष में, 

६. विक्रमादित्य के सम्वत्‌ प्रवतन के दिन के उपलक्ष में । 


परन्तु यह सभी कारण जनश्रुति मात्र हैं। प्रथम चार जन- 
श्रुतियाँ ऋतु तथा फसल के महत्व को घोषित करती हैं । उसमें 
दीपोत्सव असंगत प्रतीत होता है। श्री रामचन्द्रजी के राज्या- 
भिषेक के उपलक्ष में दीपावली मनाने का उल्लेख रामायरा 
आदि ग्रंथों में नहीं मिलता । विक्रमादित्य के सम्वत प्रवर्तन के 
दिवस के उपलक्ष में ही दीपावली जैसा उत्सव बताने के लिये 
तात्कालिक इतिहास, धर्मग्रंथ या साहित्य मौन है। इसके 


६६ 


अतिरिक्त श्रा्य समाज के महषि दयानन्द जी, सिक्‍खों के छठे 
ग्रुरु श्री हरगोविंद जी का निर्वाण, सम्राट अशोक की दिग्विजय, 
विष्णु भगवान का आदेश, यमराज द्वारा झ्रभय दान या वर- 
दान की आ्राश्ञा में भी दीपावली का होना कहा जाता है ; 
परन्तु दीपावलो महवि दयानन्द और गुरु हरगोविद जी से 
पहले से ही मनाया जाता थ्रा रहा है। श्रशोक की दिग्विजय 
के उपलक्ष में होना इतिहास समर्थित नहीं है । विष्णुजी का 
ग्रादेश और यमराज द्वारा अभयदान या वरदान की आशा 
का उल्लेख स्पप्ट रूप से किसी प्रामारिकक साहित्य में नहीं 
मिलता । 

तो दीपावलोका उत्सव कहां से आया ? प्रइन का उत्तर 
बिल्कुल स्पष्ट है। ईसवों सन्‌ से ५२७ वर्ष, विक्रम संवत्‌ से 
४७० वर्ष तथा शक से ६०५ वर्ष ५ माह पूर्व कातिक कृष्णा 
१४ की रात तथा अमावस की मड्डल प्रभात बेला में 3२ वर्ष 
की आयु में मल्‍लों की पावापुरी में भगवान्‌ महावीर स्वामी ने 
निर्वाण प्राप्त किया । इस के उपलक्ष में लिच्छुवि-मल्लकि आदि 
राजा्रों ने दीपोत्सव किया । स्व के देवताओं ने रत्न वरसा 
कर वसुधाको बमुन्धरा बना दिया और जनता ने दीपक जला- 
कर जगती को जगमगा दिया । इस कथन की पुष्टि दीपावली 
विषयक भारतीय साहित्य में सर्व प्राचीन जैन ग्रन्थ 'कल्पसूत्र 
से होती है। उसी का समर्थन जेन हरिवंश पुराण में मिलता 
है-- । 
“जिनेन्द्र वीरोषपि विबोध्य संततं संमततो भव्यसमूहसंततिम्‌ । 
प्रप्य पावानगरीं गरीयसों मनोहरोद्यान बने तदीयके ॥॥१५॥ 

चतुर्थंकाले धंचतुर्थमासके विहीनताविश्चतु रब्द शेषके । 
सकातिके स्वातिषु कृष्ण भूत प्रभातसंध्या समयेस्वभावतः ॥॥१६॥। 
अधातिकर्मा रिगनिरुद्धयोगकी विधृयघातीन्धनवद्विबंधन: । 
विबंधनस्थानमवाप्यशंकरो निरंतरायोरु सुखानुबंधनम्‌ ॥॥१७॥। 
ज्वलत्प्रदीपालिकया प्रबुद्धया सुरासुरदीपितया प्रदीप्तया । 
तदास्म पावानगरीसमंतत: प्रदीपिताकाशतला प्रकाशते ॥।१८॥। 
तदस्तु लोक: प्रतिवर्ष मादरात्‌ प्रसिद्ध दीपालिकयात्र भारते । 


समुद्यतः पृजयितु जिनेश्वर जिनेन्द्रनिर्वाणाविभ्तिभक्तिभाक्‌ । १ ६। 
(हरिवंश पुराण सर्ग ६६) 
“जादो सिद्धों वीरों तहिवसे गोदमों परमणाणी। 
जादों तस्सिं सिद्धे सुधम्ममामी तदों जादों ॥ 
(तिलोयपण्णात्ति अधि० ८ गाथा १४७६) 
“उसी दिन भगवान के प्रथम गणाधघर इन्द्रभूति गौतम 
को केवलज्नानलक्ष्मी प्राप्त हुई थी जिसकी देवों ने भी 
पूजा की थी । वस्तुतः दिवाली महावीर स्वामी का निर्वाण 
उत्सव है परन्तु गोतम गणाधर इन्द्रभूति को केवल ज्ञान-प्राप्ति 
के उपलक्ष में दिवाली को (ज्ञान लक्ष्मी) सरस्वती की पूजा का भी 
त्योहार माना गया है। परन्तु इस पैसा प्रधान युग में हंस- 
वाहिनी--ज्ञान लक्ष्मी की पूजा न होकर उलूक वाहिनी-- 
घन लक्ष्मी की पूजा को प्रधानता मिल गई है। इस दिन 
चोदस निर्वाणा चौदस कही जाती है, जेन धर्मानुयायी सायंकाल 
दीपक जलाकर घर के द्वार पर रखते हैं। एक बड़े दीपक को 
रात भर जलाकर रखते हैं जिसे 'यघम का दीपक कहा जाता 
है । महावीर ने इस दिन मृत्यु या यम पर अद्वितीय विजय 

कल्पसूत्र के पश्चात्‌ दिवाली का उल्लेख कामसूत्र (सन्‌ 
५०-४००) में यक्षरात्रि' के नाम से किया गया है। तदन- 
न्तर यशोधर ने उसे 'सुखरात्रि नाम दिया। आगे चलकर 
नीलमत पुराण में (सन्‌ ५६० से ८०० के मध्य) 'सुख सप्तिका 
के नाम से, देशी नाममाला में (सन्‌ १०८८ से ११७२) 'जक्ख 
रत्ती और इसके बाद त्रिकाराड शेष (सन्‌ ११००-११५६) 
में इसे 'दीपाली की संज्ञा मिली । आगे चलकर यही 'दीपाली' 
दीपावली , 'दीवाली 'दिवाली' आदि अनेक रूपों में प्रचलित 
होती रही । 

कुछ भी हो श्री मार्गरेट स्टीवेन्सन ने लिखा है--“पयू पण 
के उपरान्त जेनियों का दूसरा पवित्र त्योहार दीवाली है।... 
जब भगवान्‌ महावीर का निर्वाण हुआ तो उनका निर्वारोत्सव 
१८ लिच्छवि मल्लकि एवं अन्य राजाओं ने यह कहते हुए 
मनाया कि ज्ञान का प्रकाश लुप्त हो गया है। ग्रत: आओ 
भौतिक (दीपों का) श्रकाश फेलाएं । (कल्पसूत्र ७378 भाग 
२२ पृ० २६६) जननी दीवाली चार दिन तक मनाते हैं ।'' 
चार दिन हिन्दू भाइयों द्वारा दिवाली मनाया जाना भी उन्होंने 
स्वीकार किया है उसे हम भी मानते हैं क्योंकि उस समय चारों 
वर्गा के व्यक्तियों की आस्था या श्रद्धा महावीर स्वामी के प्रति 
टाना स्वाभाविक है। हिन्दूधर्मशास्त्रों में नीलमत पुराण, आदि- 
यपुराणगा, पदुमपुरागा, वामनपुरागा से लकर '“आ्राकाश भैरव 
कन्प पर्यन्त सन्‌ ५०० से १६०० ई० तक दीवाली को श्रनेक 
नामों से मानने के विविध प्रकार पाये जाते हैं परन्तु दीवाली 
के उद्गम का कारण बताने के लिये सभी मौन दिखते हैं । 

दीवाली का जो चौथा दिन है--कारतिक शुक्ल प्रतिपद्‌ 
उसे वामन पुराण में 'बोर प्रतिपदा नाम दिया गया है। स्पष्ट 
है कि महावीर का ही दूसरा नाम “वीर है। अत: दीवाली का 
यह अन्तिम दिन भी महावीर स्वामी के नाम पर ही त्यौहार 
रूप में माना जाता है । 

अब तो यही लगता है कि दीवाली एक सर्वेश्रेष्ठ राष्ट्रीय 
त्यौहार है। महावीर धरम, वर्गा, जाति और समाज के सभी 
बन्धनों से स्वतन्त्र थे। वे सबके थे, सब उनके थे। ग्रतः 
दीवाली जैन त्यौहार है या हिन्दू त्यौहार ? यह प्रश्न ही न 
आना चाहिए । दीवाली सबका त्यौहार है । एक राष्ट्रीय पर्व 
२६ जनवरी की तरह इसे राष्ट्रीय पर्व के रूप में मनाने की 
ग्रावश्यकता है। जब यह राष्ट्रीव पर्व के रूप में मनाया जायगा 
तो सभी का त्यौहार होगा, जनश्रुतियों में जितने कारण 
दीवाली मत्ाने के मिलते हैं सब सत्य सिद्ध होंगे, विवाद की 
सीमा रेखा टूट जायगी । उस दिन सब प्रसन्न होंगे। मेल की 
भावना से हिन्दू, बौद्ध, सिख, जैन, पारसी, मुसलमान, ईसाई 
सब भाईयों के हृदय मन्दिर एकता की रोशनी से जगमगा 
उठेगे । एक साथ सब बोल उठेगे-- 


“भगवान्‌ महावीर की जय 

